26.04.2013. / 9:52\nBANJALUKA, Uprava za indirektno oporezivanje (UIO) BiH odbila je da izvrši povrat PDV-a na projekat izgradnje autoputa Doboj – Banjaluka, zbog čega je ugrožen nastavak radova na prvoj dionici od Prnjavora do Doboja, saznaju “Nezavisne”.\nU UIO su potvrdili da Javnom preduzeću “Autoputevi RS” neće vratiti uplaćeni PDV u iznosu od 9.050.565 KM, jer, kako navode, za to nisu ispunjeni uslovi predviđeni Zakonom o PDV-u, dok u Vladi RS, s druge strane, tvrde da ne postoje nikakve smetnje da se povrat izvrši.\nKljučno sporenje je u tome da li ugovor o zajmu na iznos od 150 miliona evra, koji je “Autoputevima RS” odobrio EBRD za prvu fazu autoputa Doboj – Banjaluka, ima karakter međunarodnog na koji se vrši povrat PDV-a.\nDok su u Vladi RS izričiti da je zaključeni ugovor međunarodnog karaktera samim tim što su garancije za njega dali RS i BiH, između nadležnih državnih institucija se vodi opasna igra “gluvih telefona” koja može imati nesagledive posljedice po izuzetno značajan infrastrukturni projekat.\nNaime, UIO i Ministarstvo finansija i trezora BiH u međusobnim dopisima jedni na druge prebacuju odgovornost. Iz dopisa je vidljivo da se Ministarstvo ne želi eksplicitno izjasniti da li je ugovor međunarodnog karaktera, već opisuju genezu slučaja i citiraju zakonske odredbe, dok u UIO traže izričitu potvrdu da bi izvršili povrat.\nRatko Kovačević, portparol Uprave za indirektno oporezivanje BiH, kaže da na osnovu zadnjeg dopisa resornog ministarstva nisu mogli zaključiti da je ugovor međunarodni.\n“Ugovor skopljen između ‘Autoputeva RS’ i EBRD-a nema karakter međunarodnog ugovora čija je potpisnica BiH kako to tretira Zakon o zaključivanju međunarodnih ugovora. To je potvrđeno i mišljenjem Ministarstva finansija i trezora BiH od 5. marta 2013. koje na direktan upit UIO da li ugovor na koji se pozivaju ‘Autoputevi RS’ ima karakter međunarodnog, oni to ne navode”, kazao je Kovačević.\nU Ministarstvu finansija i trezora BiH kažu, pak, da su pri davanju mišljenja obrazložili procedure u smislu da je ugovor o zajmu bio dio ugovora o garanciji između BiH i EBRD-a, te da predstavljaju vezane dokumente.\nPrema saznanjima “Nezavisnih”, ovaj problem koji prijeti obustavom radova na dionici autoputa Prnjavor – Doboj, mogao bi se naći na današnjoj sjednici Upravnog odbora Uprave za indirektno oporezivanje BiH čiji su članovi, između ostalih, državni i entitetski ministri finansija.\nUkoliko slučaj ne bude rješen danas, na način da se utvrdi obaveza povrata PDV-a na troškove radova na autoputu, moglo bi u kratkom roku doći do prekida finansiranja projekta i obustave radova od strane izvođača.\nIzvor “Nezavisnih” upućen u slučaj kažu da ovaj birokratski skandal otvara “Pandorinu kutiju”, jer dovodi u pitanje kompletan projekat, odnosno i drugu dionicu autoputa, od Banjaluke do Prnjavora, gdje je trenutno u toku izbor najpovoljnijeg ponuđača za izvođenje radova.\n“Obzirom da je riječ o veoma vrijednom projektu, odbijanje povrata PDV-a bi čak promjenilo koeficijent raspodjele indirektnih poreza sa jedinstvenog računa UIO na štetu RS”, ističe naš sagovornik.\nDragana Aleksić, pomoćnik ministra finansija RS, kaže da ne vidi prepreku da se izvrši povrat PDV-a na ovaj važni saobraćajni projekat, navodeći da to što je javno preduzeće, a ne država, potpisnik ugovora o zajmu, ne predstavlja suštinsku razliku za njegov međunarodni karakter.\n“Ugovor o zajmu između preduzeća ‘Autoputevi RS’ i EBRD-a i ugovor o garanciji koji je Parlamentarna skupština BiH dala na projekat su dio paketa. Oni se ni u kom slučaju ne mogu posmatrati odvojeno, jer jedan bez drugoga ništa ne znače. Standardna procedura u projektima sa EBRD-om podrazumjeva povrat PDV-a i samo iz tog razloga nije eksplicitno naveden u ugovoru o zajmu”, kazala je Aleksićeva.\nU UIO odgovaraju da će povrat PDV-a prema “Autoputevima RS” izvršiti kada od tog preduzeća, uz poneseni zahtjev, dobiju i prilog sa tumačenjem Ministarstva finansija i trezora BiH da je riječ o međunarodnom projektu. Nezavisne novine\nTagovi: autoputautoputevi rspdvratko kovacevictopuio bihvazno


Kako pravi domaćini održavaju svoje voćnjake! - Voćnjaci Pantelić - Poljoprivredne novosti\nHome/Voćarstvo i vinogradarstvo/Kako pravi domaćini održavaju svoje voćnjake! – Voćnjaci Pantelić\nKako pravi domaćini održavaju svoje voćnjake! – Voćnjaci Pantelić\nMiloš Stojanović 18. marta 2021.\nVoćnjaci na obroncima Rudnika i Oplenca, u neposrednoj okolini Topole, tačnije selo Blaznava, na porodičnom gazdinstvu Pantelić, prostiru se na oko 17 hektara.\nPažnju nam je pre svega privukla odlična i pedatna obrada voćnjaka koji su u možemo slobodno reći, perfektnom stanju. Ovako pravi domaćini održavaju svoje voćnjake.\nO svemu ovome, više nam je rekao Vladimir Pantelić i podelio sam nama dosta interesantnih i značajnih informacija iz svoje proizvodnje..\nDa li se vocarstvom bavite od skora ili imate dugogodisnje iskustvo u ovom poslu?\nVocarstvom se bavim profesionalno vec vise od deset godina a inace to je porodicni posao kojim se bavi moja cela porodica i moj otac bavio vocarstvom pre mene..\nNa koji način održavate svoj zasad da bi izgledao ovako i koliko Vam to oduzima vremena?\nZasade odrzavamo na vise nacina od mehanicke obrade zemljista oko stabla do tretiranja herbicidima dok medjuredni prostor je zatravljen i tu radimo mulciranje i sisanje trave..I proseku to oduzima dosta vremena na godisnjem nivou. – dodao je Vladimir\nVoćnjaci Pantelić se prostiru na oko 17 hektara\nKoje voćne vrste uzgajate i šta bi imali da kažete o plasmanu i tržišnim uslovima?\nUzgajamo vise vocnih vrsta kao sto su jabuka, nektarina, sljiva, visnja, kruska i skorije vreme ima zasade kajsije.. Najvise uzgajamo jabuku i to nam je primarna proizvodnja.. Sto se tice trzista tu je prica vec mnogo komplikovanija jer tu i dalje mnogo ima problema od pronalazenja kupaca, prodaje pa do naplate, u proseku ovaj posao je dosta stresan i zahtevan.. – tvrdi Vladimir\nDa li voćarstvo može biti profitabilna grana poljoprivrede ako se radi kako treba?\nVocarstvo moze biti profitabilna grana ali je problem sto kao i u svakoj prici trazi mnogo ulaganja a nista vam nije zagarantovano jer kako kazu stari i iskusni vocari ovo je fabrika pod otvorenim nebom i niko vam nista ne garantuje vec kako se sami snadjete..- dodaje Vladimir


Vlada usred demokratskog fronta | Tacno.net\nAutor 👤Željko Pavićević 29.10.2020. u 08:39\nUkoliko Krivokapić i uspe da formira Vladu na kompromisnim rešenjima koja neće zadovoljiti svačije apetite unutar nove vladajuće većine, ovakva Vlada sigurno neće izdržati pun mandat. Svakako sve ono što sledi u danima ispred nas pokazaće koliko ko od „pobednika“ ima „znanja, hrabrosti, ljubavi prema Crnoj Gori“ da sprovede reforme koje će Crnu Goru voditi evropskim putem u budućnost.\nIako mandatar za sastav nove Vlade Zdravko Krivokapić poručuje da razgovori o formiranju Vlade idu planiranom dinamikom te da svi napori koje ulaže idu u pravcu ispunjavanja izborne volje građana, stiče se utisak da ne ide baš sve tako glatko. Pregovori koji se vode traju isuviše dugo da bi se tretirali kao ozbiljan pristup formiranju nečeg što bi menjalo državu nakon tridesetogodišnje vladavine DPS. Oni se više mogu posmatrati kao ozbiljno nepoklapanje vizija i strategija kojim bi „pobednici“ hteli demontirati postojeći sistem. Sukob različitih pristupa u demontaži Milove zaostavštine više odmaže nego što pomaže „osvajačima“ u zadržavanju osvojenog.\nUčestvujući u decenijama dugoj borbi, pojedine „vojskovođe“ su, usled dugog bitisanja na demokratskom frontu, čini se pogubile konce te, svesno ili ne, postale deo sistema protiv kojeg se tako zdušno bore. Najbolji primer toga su lideri okupljeni u koaliciji „Zajedno za Crnu Goru“ koji svojim delovanjem u postizbornim danima zajedno ponajviše rade za sebe.\nIako je na poslednjim izborima koalicija „Zajedno za Crnu Goru“ osvojila 32,5% , svega nekoliko procenata manje od vladajuće Demokratske partije socijalista, ali znatno više od ostalih učesnika pobedničke koalicije, svojim zahtevima i postupcima u nameri da se pozicionira unutar nove Vlade sve više ide na štetu „pobednika“, a na ruku Đukanoviću. Zategnuta atmosfera, nastala oko resora bezbednosti i konstantno opterećena logikom osvojenih procenata, dobila je ovih dana i internacionalni karakter. Demokratski front je, izražavajući sumnju na tok razgovora koje je mandatar Krivokapić obavio u sedištu Američke ambasade u Podgorici, u otvorenom pismu ambasadorki SAD u Podgorici Džudi Rajzing Rajnke postavio pitanje u kojem traži potvrdu podrške „najmoćnije zapadne države“ stavu, odnosno „ultimatumu“ da lideri DF ne mogu zauzeti mesta u Vladi „koja im je dao narod“. Oprečni stavovi unutar Američke administracije, kako to tumači DF, zbunjuju kako učesnike u pregovorima, tako i crnogorsku javnost. Međutim, pozivanje na mešanje stranog faktora u proces formiranja Vlade ukazuje sa jedne strane na nezrelost dela opozicije da prevaziđe unutarkoalicione nesuglasice, a sa druge na potrebu pojedinaca da po svaku cenu dobiju „igračku“ dajući sebi i svom političkom delovanju na značaju i važnosti.\nLogika osvojenih procenata u velikoj meri može osujetiti projekat „osvajanja vlasti“ i dovesti u pitanje mogućnosti Krivokapića da formira novu Vladu. Takva logika prosrpskog dela opozicije mogla bi prouzrokovati preokret na političkoj sceni Crne Gore. Ukoliko se ispostavi da opozicija nije u stanju da formira vladu, tenzije kod „pobednika“ mogu dovesti do eventualnog zaokreta u delovanju tzv. građanskih opcija. Podrška međunarodne zajednice građanskom delu opozicije uz istovremeni pritisak na DPS dovela bi do pregrupisanja u Parlamentu. Rezultat bi bio novi mandatar, po svemu sudeći Dritan Abazović, i formiranje prelazne manjinske Vlade koju bi možda podržao DPS. Na mogućnost ovakvog scenarija, između redova, ukazao je i Žarko Rakčević, predsednik Političkog saveta GP URA. On je pozivajući se na ciljeve koje bi imala nova vlada Crne Gore, a to su demontaža sistema, usvajanje zakona o poreklu imovine i lustraciji i stvaranje uslova za prve fer izbore, ukazao na mogućnost nedavanja poverenja Vladi čija se politika delovanja ne bi poklapala sa ovim ciljevima. Ovim bi se izborna volja glasača kao i uticaj prosrpskih stranaka u Crnoj Gori doveli u pitanje.\nMeđutim, potezi koje pod bagažom kompromisa povlači Krivokapić daju nadu da nova većina u Parlamentu izgura priču do kraja i formira Vladu u kojoj neće biti „političara“. Takvu, ekspertsku Vladu podržao bi po svemu sudeći i DF. Prošlonedeljni susret mandatara Krivokapića sa poslanikom i visokim funkcionerom Pokreta za promjene Brankom Radulovićem, potencijalnim ministrom za nauku, ide u prilog ovakvom scenariju. Radulović je izrazio spremnost da postane deo reformske Vlade naglašavajući da će ukoliko ne bude deo izvršne vlasti podržati svaku vladu bez DPS-a. Nešto slično je rekao i Nebojša Medojević s tom razlikom što po njegovim rečima PZP neće učestvovati u radu Vlade ali će glasati za nju.\nTagovi: Crna Goradritan abazovićkrivokapić zdravkoRadulovićŽeljko Pavićević


TotalCar.rs » Najnoviji Top Gear trailer sa Aston Martin Vulcan modelom\nNajave za Top Gear se nastavljaju, a s obzirom da se premijera nove sezone odigrava ovog meseca, to nije iznenađujuće.\nBBC je sada objavio novi trailer sa Kris Harisom u Aston Martin Vulcan modelu na Abu Dabi GP stazi. U videu se mogu videti i drugi zanimljivi automobili visokih performansi, kao što su Corvette Z06, Dodge Viper, Ford Mustang i Ferrari 250GT TdF. Nova sezona obilovaće i luksuznim krosoverima poput novog Mercedes GLC-a i Jaguarovog F-Pace modela.\nSnimak ne nudi kontekst u kom se sve ovo odvija, a svakako će biti interesantno videti kako će izgledati ova emisija bez Klarksona, Meja i Hamonda na koje je publika navikla. Podsećamo da ovaj trio radi na snimanju sopstvene emisije za Amazon Prime.


PROGRESSIVE MAGAZIN | ŠEST KOMPANIJA DOBILO PRIZNANJE BEOGRADSKI POBEDNIK\nŠEST KOMPANIJA DOBILO PRIZNANJE BEOGRADSKI POBEDNIK\n24. XII 2018 | Tradicionalne godišnje nagrade Privredne komore Srbije – Privredne komore Beograd Beogradski pobednik uručene su 21. decembra 2018. godine najboljim kompanijama i pojedincima za ostvarene rezultate u prethodnoj godini. Nagrade se dodeljuju već 33 godine za rezultate u privređivanju, razvoju i doprinosu uspešnosti beogradske i srpske privrede, a ove godine nagradu Beogradski pobednik dobilo je šest privrednih društava.\nGodišnja nagrada Poslovna liderka godine uručena je v.d.direktorki Naučno-tehnološkog parka u Beogradu Gordani Danilović Grković, dok je nagrada Poslovni lider godine pripala Slobodanu Petroviću, vlasniku porodične kompanije Visaris. Mašinski fakultet u Beogradu i Aerodrom Nikola Tesla dobili su godišnju nagradu Za posebne zasluge za razvoj i unapređenje privrede Beograda, dok je godišnja nagrada Povelja uručena Elektrotehničkom i Građevinskom fakultetu.\n“Grand kafa je nagradom Beogradski pobednik zaokružila još jednu uspešnu poslovnu godinu, što je za nas, kao lidera u proizvodnji kafe, još jedna potvrda da tržište Srbije i te kako ume da ceni i prepozna kvalitet proizvoda i ulaganja u svaki segment poslovanja, od nabavke i kontrole zrna kafe u poreklu do proizvodnje i odnosa sa potrošačima, koji su nam posebno važni. Takođe, Grand kafa kontinuirano podržava napore za unapređenje uslova života i poslovanja, a osim ulaganja u razvoj brendova, naši napori su posebno usmereni i na ulaganje u ljude, jer samo u kreativnom i aktivnom radnom okruženju uz podršku zaposlenih da razvijaju svoje pune potencijale, mogu da se postignu ovakvi rezultati”, izjavio je Andrej Bele, generalni direktor Strateškog poslovnog područja Kafa Atlantic Grupe, u okviru koje posluje kompanija Grand Prom.\nZa ubrzani privredni i opšti napredak društva neophodno je uspostavljanje čvrste saradnje između države i privrede, tako je Grand kafa, kao kompanija posvećena poboljšanju ekonomskih uslova poslovanja, bila inicijator uvođenja akciznih markica na pakovanje kafe, podržavajući napore države da stane na put sivoj ekonomiji, čime je postala njen direktan partner.\n“Ponosni smo na naše poslovne uspehe, ali još više na to što se naši zaposleni razvijaju i napreduju sa kompanijom. Idemo u korak sa tehnološkim razvojem, vodimo računa o stanju životne sredine, i polako ali sigurno transformišemo našu fabriku u fabriku budućnosti, po najnovijim industrijskim trendovima i u skladu sa tekućom industrijskom revolucijom, odnosno digitalizacijom poslovanja”, rekao je Branislav Savić, direktor fabrike Ball Packaging Europe u Beogradu.\nFabrika u Beogradu u kojoj se proizvode limenke za piće i izvoze u preko 20 zemalja, priznanje je dobila zahvaljujući brojnim ostvarenim uspesima i visokim standardima poslovanja, koji se ne ogledaju samo u postignutim poslovnim rezultatima, već i u oblastima ulaganja u nove tehnologije i obrazovanja zaposlenih, kao i društvenoj odgovornosti. Ove godine fabrika u Beogradu proglašena je za najbolju u Evropi, u konkurenciji sa 22 fabrike koje posluju u okviru Bol Pakovanja Evropa, koji je deo Bol korporacije.\nNagrada „Beogradski pobednik“ dodeljuje se više od 30. godina najuspešnijim kompanijama i pojedincima koji su ostvarili izvanredne rezultate, postavili visoke standarde, ne samo u sferi bilansa uspeha već i u ulaganju u nove tehnologije, obrazovanje kadrova, društvenu odgovornost i, uopšteno, koji su svojim radom doprineli razvoju Beograda. Do sada je priznanje dobilo više od 200 privrednih društava i 80 preduzetnika, pojedinaca i institucija.


11. avgust 2017. Potpredsednik Narodne skupštine Đorđe Milićević i članovi PGP sa Indonezijom sa delegacijom parlamenta Indonezije\nPotpredsednik Narodne skupštine Đorđe Milićević i članovi PGP sa Indonezijom sastali se sa delegacijom parlamenta Indonezije\nPotpredsednik Narodne skupštine Đorđe Milićević i članovi PGP sa Indonezijom razgovarali su danas sa delegacijom parlamenta Indonezije, koju predvodi potpredsednik Odbora za odbranu, spoljnu politiku i informisanje Arsil Hamzah Tanđug.\nNa početku sastanka potpredsednik Milićević poželeo je dobrodošlicu predstavnicima delegacije parlamenta Indonezije i istakao značaj tradicionalnog prijateljstva i dobrih diplomatskih odnosa Srbije i Indonezije. Milićević se zahvalio, pre svega, na principijelnom stavu Republike Indonezije po pitanju statusa Kosova i Metohije, održavanju dobrih međuverskih odnosa, dobroj parlamentarnoj i ekonomskoj saradnji, kao i saradnji u oblasti kulture, pri čemu je istakao da 10 srpskih studenata stipendira Vlada Republike Indonezije.\nArsil Hamzah Tanđug potpredsednik Odbora za odbranu, spoljnu politiku i informisanje Republike Indonezije istakao je da je Republika Srbija, pre svega, veliki prijatelj i partner, da je saradnja dveju zemalja veoma dobra, kao i da ima tendencija za izgradnju još boljih odnosa. Tanđug je takođe istakao značaj sporazuma o bezviznom režimu za nosioce službenih i diplomatskih pasoša i izrazio nadu za primenu istog u što kraćem periodu. Po pitanju oblasti obrazovanja naglasio je postojanje mnogih programa stipendiranja sa tendencijom daljeg razvoja u budućnosti. Tanđug je istakao značaj trgovine i investicija, kao i da intenziviranje poseta delegacija vidi kao put još boljoj međuparlamentarnoj saradnji.


Liverpul pobedio Mančester siti u četvrtfinalu Lige šampiona\nBeta 4. aprila 2018. 23:05\nFudbaleri Liverpula pobedili su večeras na svom terenu Mančester siti sa 3:0, u prvoj četvrtfinalnoj utakmici Lige šampiona.\nNa svom Enfildu Liverpul je poveo golom Mohameda Salaha u 12. minutu, Aleks Okslejd Čemberlen postigao je drugi gol u 20. minutu, a konačan rezultat postavio je Sadio Mane u 31. minutu.\nMančester siti je u prvom poluvremenu imao nešto veći posed lopte, ali nijednom nije šutnuo u gol Liverpula, koji je poveo iz prve prilike. Roberto Firmino je slabo šutuirao, golman Sitija Ederson je odbio loptu ali se njegov saigrač Kajl Voker nije dobro snašao i praktično je dodao loptu do Salaha, koji je bez problema poslao u mrežu i postigao svoj 38. gol u sezoni.\nDva minuta kasnije Leroj Sane je šutirao sa ivice šesnaesterca, ali je lopta otišla pored stative.\nU 20. minutu Liverpul je stekao dva gola prednosti, lepim golom Čemebrlena sa više od 20 metara. Posle 11 minuta treći gol postigao je Sane, posle dobrog dodavanja Salaha. Siti je do kraja poluvremena pokušao da napravi ozbiljniju šansu i ugrozi protivnički gol, ali nije uspeo.\nU 51. minutu povredio se Salah, a zatim ga je zamenio Žoržinjo Vajnaldum.\nMinut kasnije ekipa iz Mančestera je imala šansu ali je Sane iz voleja bio neprecizan.\nEkipa Pepa Gvardiole je posle toga imala inicijativu, a gol joj je poništen u 83. minutu zbog ofsajda. Gol je postigao Garbijel Žesus, na dodavanje Sanea, za koga je sudija procenio da je bio u ofsajdu.\nDo kraja utakmice nije bilo promene rezultata, pa Liverpul 10. aprila ide sa velikih tri gola prednosti na revanš u Mančester vodećoj ekipi Premijer lige.


Ukupan deficit manji zbog ušteda Vlade Srbije - Ekonomske Vesti\n2. dec. 2014 2. dec. 2014 Luka Matić budžet, budžetski deficit, Fiskalni savez\nUkupan deficit Srbije u 2014. godini mogao bi iznositi oko 290 milijardi dinara ili 7,5 odsto bruto domaćeg proizvoda (BDP), uglavnom zbog većih ušteda na nivou Republike, objavio je u ponedeljak Fiskalni savet.\nKako se navodi u izveštaju za oktobar, prethodne procene Fiskalnog saveta ukazivale su da bi deficit opšte države, koja ukjučuje budžete Republike i lokalnih samouprava, u ovoj godini mogao iznositi oko 300 milijardi dinara.\nRazlog za novu nižu procenu ovogodišnjeg fiskalnog deficita, prema Fiskalnom savetu je nastavak sporijeg izvršenja javnih investicija i rashoda za robu i usluge na nivou Republike, koje ukazuje da bi uštede mogle biti i veće od prethodno procenjenih i iznositi oko 20 milijardi dinara.\n„Na taj način bi manjak u republičkoj kasi, umesto rebalansom predvidjene 224 milijardi dinara, iznosio oko 205 milijardi dinara“, navodi se u mesečnom izveštaju Fiskalnog saveta za oktobar.\nKako se ističe, ostali nivoi vlasti opšte države zbirno su zabeležili suficit u prvih deset meseci, ali imajući u vidu da njihovi rashodi uobičajeno snažno rastu krajem godine, na kraju godine mogli bi ipak ostvariti deficit od pet do deset milijardi dinara.\n„Uključivanjem oko 60 milijardi dinara rashoda ispod crte za pokrivanje gubitaka javnih preduzeća i sanaciju državnih banaka, kao i procenjenih 20 milijardi dinara rashoda koji se finansiraju iz projektnih zajmova, predvidjamo da bi ukupni deficit opšte države u 2014. godini mogao biti oko 290 milijardi dinara“, procenio je Fiskalni savet.\nPrema tom telu, deficit opšte države od svega dve milijarde dinara u oktobru posledica je privremenog pozitivnog fiskalnog rezultata na nivou Republike, uz blagi deficit ostalih nivoa vlasti.\n„Oktobarski konsolidovani deficit od dve milijarde dinara znatno je niži od mesečnog proseka u 2014. koji iznosi oko 15 milijardi dinara. Nizak deficit opšte države rezultat je ostvarenog suficita republičkog budžeta od oko 270 miliona dinara i umerenog deficita ostalih nivoa vlasti, od nešto preko dve milijarde dinara“, navodi se u izveštaju za oktobar.\n← Južni tok: OMV uzdržan\nJužni tok: Rusija ostala bez para →\nVujović: Tri godine potrebne za ekonomski preokret\n21. dec. 2014 Andrija Matić Komentari su isključeni na Vujović: Tri godine potrebne za ekonomski preokret


Hocu.ba Open Society nudi stipendije, USA – Hocu.ba\nOpen Society nudi stipendije, USA\nPoziv svim ambicioznim ljudima koji žele da se usavrše u svojim oblastima i unaprijede svoje znanje i vještine.\nOblast: administracija, ekonomija, društvo, preduzetništvo\nOpis: Open Society podržava pojedince koji traže inovativne i nekonvencionalne pristupe osnovnim izazovima otvorenog društva. Sredstva stipendijskih fondova će obogatiti javno razumijevanje tih izazova i stimulisati dalekosežne i probne razgovore u okviru Fondacije za otvoreno društvo u svijetu.\nStipendija za otvoreno društvo prihvata samo aplikacije relevantne za konkretne predloge. Novi predlozi će se objavljivati periodično. Podnosioci zahtjeva su pozvani da osporavaju, potkrijepe, ili na drugi način sarađuju sa predlozima. Kada budu izabrani, učesnici će raditi na projektima sopstvenog dizajna . Istovremeno, od njih se očekuje da iskoriste značajne intelektualne i logističke resurse Fondacije za otvoreno društvo (OSF) i značajno doprinose razmišljanju Fondacije. Stipendisti će takođe imati prilike da sarađuju jedni sa drugima. Nadamo se da će zajedništvo ne samo da neguje teorijsku debatu, već će donijeti promjene i reforme politike.\nPotrebni su novi i radikalni oblici vlasništva, upravljanja, preduzetništva i finansizacije kako bi se borili protiv sveobuhvatne ekonomske nejednakosti.\nStipendija se dodjeljujeu iznosu od:\n80, 000 dolara\n100, 000 dolara\nSelecija će se praviti na osnovu:\nMotivisani studenti, spremni da realizuju projekat u svojim oblastima\nZa više informacija o stipendiji i načinu apliciranja, pogledajte OVDJE.\nAutor Hocu.ba praksa Open Society Fundation stipendija USA\n« International WaterCentre: Master stipendije za studije u Australiji\nPositive Vibes Banja Luka: Uvod u digitalni marketing »


HARDWARE: AMD desktop gaming PC - PLAY!\nNedavno smo na test dobili celu konfiguraciju sastavljenu tako da pokazuje kakav se to gejmerski računar ovih dana može sastaviti u okviru AMD ekosistema – od procesora i ploče, preko grafičke kartice, pa do nečega što do sada nismo viđali kod nas, AMD Radeon memorijskih modula.\nKada smo otvorili kutiju ugledali smo prelepo sjajno belo NZXT kućište koje je odabrano za ovu interesantnu konfiguraciju. Opšti komentar je bio kako su ranije svi računari bili beli ili bar bež, a danas su takvi primerci izuzetno retki, odnosno predstavljaju nešto izuzetno. Osim vrlo prijatne spoljašnosti ovo kućište donosi i zvučnu izolaciiju na stranicama kako bi se ovaj računar idealno uklopio u dnevnu ili spavaću sobu.\nKada pogledamo unutra dve stvari odmah padaju u oči – poprilično velika Radeon R9 290X grafička kartica i fenomenalna AsRock Fatal1ty 990FX Killer matična ploča. Ove dve komponente u svom segmentu zaista predstavljaju sam vrh ponude a malo ćemo se detaljnije u ovom delu pozabaviti gejmerskim mogućnostima matične ploče. Ako izuzmemo izuzetan zvuk, kvalitetne kondenzatore, superiorne overklok mogućnosti i slično dolazimo do karakteristika koje su gejmerima najbitnije, onih zbog kojih ova ploča i nosi Fatal1ty logo. Pre svega tu je Fatal1ty mouse port, poseban USB 3.0 port sa zadnje strane (obeležen crveno) koji omogućava da se podesi polling rate, odnosno koliko često ploča komunicira sa mišem u rasponu od 125 do 1.000 Hz. Treba imati u vidu da ovu poslednju opciju uglavnom podržavaju samo specijalizovani gejmerski miševi. S druge strane tu je Killer LAN koji donosi specijalno upravljanje mrežnim saobraćajem računara tako da se minimizuje lag i optimizuje mrežni interfejs upravo za igre. Sve je to integrisano u specijalnom Fatal1ty F-Stream softveru koji pored ovih podešavanja nudi i mogućnosti overklokinga i drugih opcija. Sama ploča je uparena s jednim od najnovijih AMD procesora FX-8370E koji se hladi uz pomoć kvalitetnog Cooler Master hladnjaka. U ovom računaru smo se i po prvi put susreli sa specijalizovanim AMD Radeon memorijskim modulima koje do sada uopšte nismo viđali niti se još uvek mogu nabaviti na našem tržištu, ali nadajmo se da su ovi primerci vesnik stvari koje dolaze. Treba napomenuti ipak da memorija nije iz Gamer serije, već stanadrdna dva modula od po 4GB deklarisana na brzine od 1600MHz. Na kraju tu su i kvalitetno Cooler Master napajanje snage 700W, kao i hard disk kapaciteta 500GB, iako moramo priznati da bismo realno više voleli da je u pitanju neki SSD. Pogotovu kad imamo u vidu da matična ploča podržava najnoviji M.2 konektor (menja do sada uobičajeni mSATA) za minijaturne diskove u vidu memorijskih kartica. Operativni sistem je već uobičajeni Windows 8.1 Professional u 64-bitnoj verziji.\nKako se ponaša u igrama?\nKada pogledamo grafičku karticu jasno je da je Radeon 290X sa 4GB memorije trenutno u vrhu AMD ponude tako da apsolutno nema problema s pokretanjem bilo koje od najnovijih igara. Komplet upotpunjava i FX-8370E procesor sa 8 jezgara koje rade na 3.3GHz, ali imaju i turbo mod u kome se frekvencija podiže na 4.3GHz. Novi AMD procesor je dizajniran tako da se manje greje i troši manje struje, što ostavlja dosta prostora za overkloking. Imajući u vidu matičnu ploču ovog računara ovo je prva stvar pala na pamet. Ipak tu smo se susreli i sa nekoliko ograničenja a prvo je nažalost bilo pomenuto kućište koje je odlično s zvučnom izolacijom ali to nije toliko dobro kada gledamo hlađenje, pa se prilikom overkloka ceo računar poprilično grejao. Problem se lako reši otvaranjem stranice kućišta ali treba imati u vidu da ovo prosto nije platforma od koje treba očekivati spektakularne rezultate – treba se odlučiti ili za atraktivno kućište ili za odlično hlađenje, ne može se baš napraviti potpuni kompromis. Treba istaći da procesor i kada nije oveklokovan sam podiže radni takt kada je pod opterećenjem, na primer tokom igranja, tako da je prosečnom gejmeru najbolje da ostavi to automatici.\nSve u svemu šta god od novijih naslova da smo pokrenuli na ovoj konfiguraciji je radilo odlično u Full HD rezoluciji, a deluje kao da ima i dosta „viška snage“, tako da sa jednim ovakvim računarom možete biti sigurni da ćete lako pokretati i naslove koji će tek dolaziti. U krajnjoj instanci ako baš zaškripi uvek se može dodati još jedna grafička kartica u Crossfire modu, a ova ploča podržava i AMD 3-Way CrossFireX tako da ukupno možete ubaciti čak tri Radeon kartice.\nKao tehnološki demonstrator ovaj računar u potpunosti ispunjava očekivanja nekog ko želi da se igra na starom dobrom desktop PC računaru. Naravno, sve ostalo radi podjednako dobro ali su nas igre prosto najviše interesovale, a tu je i dodatni bonus da su neke stavke na ploči upravo i pravljene po ukusu igrača.\nRelated Items:AMD, desktop, ostali tekstovi, PC


Stanivuković: Pandemija potvrdila značaj uloge medija | B1INFO\nStanivuković: Pandemija potvrdila značaj uloge medija\nGradonačelnik Banjaluke Draško Stanivuković čestitao je 3. maj – Svjetski dan slobode medija, ističući da je pandemija virusa korona potvrdila “koliko je velika uloga medija i koliko znači da u javnosti budu tačne informacije”.\nStanivuković je u svoje i u ime grada Banjaluka poželio srećan Međunarodni dan slobode medija novinarima i medijskim radnicima, te zahvalio što uprkos svim izazovima ostaju profesionalci, istrajni, pitaju, istražuju i izvještavaju.\nOn je naveo da su zahvaljujući novinarima i građani u protekloj godini, koja je bila posebno izazovna, imali informacije o virusu korona.\n“Kada niko nije izlazio iz svoje kuće, kada su se kancelarije preselile u sobe, vi ste u svakom momentu bili na terenu rizikujući svoje zdravlje”, naveo je Stanivuković u čestitki.\nOn je dodao da mediji imaju jednu od najznačajnijih uloga u društvu, te da je sloboda medija i govora temelj demokratije i da toga svi treba da budu svjesni svaki dan, a ne samo 3. maja, saopšteno je iz Uprave grada Banjaluka.\nTagovi: dan slobode medijaDraško Stanivuković


DOŠLA JE SLOBODA: U Mariupolj uplovio ruski teretnjak, ruske snage preuzele kontrolu u Limanu - Naša Borba\nDOŠLA JE SLOBODA: U Mariupolj uplovio ruski teretnjak, ruske snage preuzele kontrolu u Limanu\nKIJEV – Prvi put otkako je Rusija zauzela Mariupolj u luku tog grada je uplovio teretni brod. Brod je uplovio u luku kako bi utovario metal i transportovao ga na istok u Rusiju, što je zvanični Kijev okarakterisao kao pljačku. Portparol luke rekao je za TAS S da će na brod biti utovareno 2.700 tona metala koji će biti transportovan 160 kilometara na istok do ruskog grada Rostova na Donu. Ukrajinski ombudsman za ljudska prava Ljudmila Denisova rekla je da je ova operacija pljačka koju sprovodi Rusija.\n„Pljačka na privremeno okupiranim teritorijama Ukrajine se nastavlja. Posle krađe ukrajinskog žita, okupatori su pribegli izvozu metalnih proizvoda iz Mariupolja”, napisala je ona u platformi Telegram.\nPortparol ruskog Ministarstva odbrane Igor Konašenkov rekao je danas da su ruske snage oborile dva Su-25 i helikopter Mi-8. Naveo je da su Su-25 oboreni iznad Hersonske i Harkovske oblasti, prenosi Tanjug. Ruski sistemi PVO oborili su helikopter Mi-8 iznad Zaporožja i 18 ukrajinskih dronova, dodao je Konašenkov.\nKonašenkov je rekao i da su oružane snage Ruske Federacije i samoproglašene Donjecke narodne republike preuzele potpunu kontrolu nad strateškim gradom Liman na istoku Ukrajine. Ukrajinske i ruske snage borile su se nekoliko dana za kontrolu na Limanom.\nPrethodni tekstALEKSANDAR VULIN: Moramo da budemo jedinstven politički narod\nSledeći tekstOLAF ŠOLC: Putin želi da nam pripiše krivicu za krizu gladi


Novi Sad: Subvencije za kupovinu bicikla\nNaslovna Gradovi i opštine Novi Sad: Subvencije za kupovinu bicikla\nGradska uprava za zaštitu životne sredine raspisala je Javni konkurs za izbor udruženja koje će realizovati programsku aktivnost pružanja podrške za nabavku bicikla kao ekološki prihvatljivog transporta na teritoriji Grada Novog Sada za 2022. godinu.\nKako je navedeno, cilj konkursa je povećanje broja bicikala u Novom Sadu u svrhu poboljšanja kvaliteta vazduha i smanjena zagađenja životne sredine.\nIz budžeta grada biće izdvojeno 20 miliona dinara, a dva miliona pripašće udruženju koje će sprovoditi program za troškove realizacije. Preostalih 18 miliona dinara namenjeno isključivo za nabavku bicikala, koje bi trebalo da dobije 1.800 Novosađana.\nPravo učešća na konkursu imaju udruženja sa sedištem na teritoriji Grada Novog Sada, koja ostvaruju ciljeve u oblasti zaštitne životne sredine ili promocije biciklizma. Moguća je i zajednička prijava više udruženja koja ispunjavaju uslove.\nKonkurs je otvoren do 3. februara 2022. godine.\nIZVORGradska uprava za zaštitu životne sredine\nPrethodni tekstKrajem januara novi javni poziv za zamenu stolarije\nSledeći tekstMinistarstvo za brigu o selu: Pola milijarde dinara za pet stotina kuća u selima Srbije\nU Somboru o uspostavljanju jednostavnijih birokratskih procedura za građane\nPoziv za realizaciju podrške za 20 JLS u oblasti uključivanja građana...\nPola milijarde dinara za lokalne samouprave u Srbiji


Ukupan broj penzionera u FBiH u decembru 2018. godine iznosi 416.828, što je za 1,0 posto više nego u prethodnoj godini, navedeno je u analizi koju je uradio Federalni zavod za programiranje razvoja, a na osnovu prikupljenih statističkih podataka.\nNajviši broj penzionera je zabilježen u Sarajevskom kantonu sa učešćem od 21,0 posto, a najniži u Posavskom kantonu sa učešćem od 0,9 posto u ukupnom broju penzionera u Federaciji.\nBroj penzionera se povećao u svim kantonima u odnosu na prethodnu godinu, osim u Sarajevskom kantonu gdje je zabilježeno smanjenje broja penzionera za 0,1 posto, navedeno je u analizi.\nNajviše povećanje broja penzionera zabilježeno je u Posavskom kantonu za 2,0 posto, a najmanje povećanje u Tuzlanskom kantonu za 0,3 posto.\nProsječna isplaćena penzija u FBiH u decembru 2018. godine iznosi 399 KM, što je više za 7,3 posto u odnosu na prethodnu godinu. Najniža isplaćena penzija iznosi 348,06 KM, a zajamčena 450,12 KM. Najviša isplaćena penzija u decembru 2018. godine iznosi 2.174,48 KM.\nIsplata oktobarskih penzija u Federaciji Bosne i Hercegovine počinje sutra, 5. novembra, saopšteno je iz Federalnog zavoda za penzijsko i invalidsko osiguranje. Penzije će biti...\nIsplata penzija za mjesec septembar u Federaciji BiH počeće u ponedjeljak, 5. oktobra. Sukladno Zakonu o penzijskom i invalidskom osiguranju, penzije za septembar bit će...


Užasan pacijent: Lukašenkov sin u dve reči opisao oca dok je imao koronu - 10.01.2021, Sputnik Srbija\nUžasan pacijent: Lukašenkov sin u dve reči opisao oca dok je imao koronu\nNajmlađi sin beloruskog predsednika Aleksandra Lukašenka ispričao je kako su njegov otac i on preležali virus korona prošlog leta i okarakterisao oca kao... 10.01.2021, Sputnik Srbija\nvesti, evropa, svet, aleksandar lukašenko\n© BELta / Uđi u foto-galerijuBeloruski predsednik Aleksandar Lukašenko sa svojim sinom Nikolajem\nLukašenko je priznao da nije bio poslušan pacijent i da nije poštovao preporuke lekara tokom lečenja od koronavirusne infekcije.\nTo je potvrdio i njegov sin Nikolaj koji se požalio da je njegov otac „veoma loš pacijent“ i da je odbijao da „čini sve što je neophodno činiti u okviru lečenja“.\n„On je veoma loš pacijent, jednostavno je užasan“, izjavio je Lukašenkov sin za televiziju „Rusija 1“.\nSa svoje strane, sam predsednik je rekao da je, kada je do njegovog obraćanja beloruskom narodu 4. avgusta ostalo pet dana, poštovao sve preporuke lekara. On je ispričao da nije uspeo da se oporavi u potpunosti i da mu je govor teško išao, kao i da je pre toga „rekao lekarima da imaju pet dana da ga dignu na noge“.\nBeloruski lider je krajem jula saopštio da je preležao bolest „na nogama“ i da je imao lakši oblik korone.\n„Pa zar predsednici bivaju poslušni?“, rekao je Lukašenko, odgovarajući na pitanje o svom lečenju protiv kovida 19 na televiziji „Rusija 1“.


EVROPSKA VRATA OTVORENA I ŠKOLAMA I VRTIĆIMA - PKS-RPK Novi Sad\nFondacija Tempus je u zgradi Skupštine Vojvodine, institucijama i organizacijama koje se bave formalnim i neformalnim obrazovanjem predstavila nove konkurse\niz programa Erazmus+, namenjenog visokoškolskim institucijama, opštem, stručnom, obrazovanju odraslih i mladima.\n– Erazmus+ je program Evropske unije za saradnju u oblasti obrazovanja i mladih kroz koji se finansiraju projekti mobilnosti, unapređenja obrazovanja i rada sa mladima – rekla je Marija Filipović Ožegović iz Fondacije Tempus. – U okviru ovog konkursnog roka, za visokoškolske institucije za Zapadnog Balkana je izdvojeno preko 20 miliona evra, dok je za opšte, stručno i obrazovanje odraslih samo za Srbiju opredeljeno skoro milion evra.\nZahvaljujući tome što su nedavno započete pripremne mere za punopravno učešće Srbije u ovom programu, institucije iz naše zemlje će od ovog konkursnog roka imati i mogućnost ograničenog učešća u nekoliko novih vrsta projekata. Pored mogućnosti, koje je i do sada imala kao partnerska zemlja regiona Zapadnog Balkana, za Srbiju su sada dodatno dostupni i projekti mobilnosti za škole, u oblasti stručnog obrazovanja i obuka, obrazovanja odraslih,mobilnosti mladih i strateškog partnerstva u oblasti stručnog obrazovanja i obuka.\nTako će od ovog konkursnog roka i predškolske ustanove, osnovne i srednje škole i institucije koje se bave stručnim obrazovanjem moći da učestvuju u projektima mobilnosti nastavnog i nenastavnog osoblja u cilju sticanja iskustva učenja ili upoznavanja sa načinom rada u drugim zemljama. Pored toga, organizacije koje se bave stručnim obrazovanjem moći će da prijave i projekte strateških partnerstava koji podržavaju razvoj, razmenu i primenu inovativnih praksi i zajedničkih inicijativa koje promovišu saradnju, uzajamno učenje i razmenu iskustava na evropskom nivou.\nNovina ovog konkursnog roka je i da će državne i privatne organizacije i ustanove aktivne u obrazovanju odraslih moći da konkurišu za projekte u okviru kojih će slati nastavno i nenastavno osoblje zaduženo za strateški razvoj na stručna usavršavanja u inostranstvo, na kojima će , u rasponu od dva dana, do dva meseca, držati nastavu, pohađati kurseve ili pratiti rad svojih kolega.\nU Erazmus+ programu iz Srbije su do sada mogle da učestvuju samo visokoškolske ustanove, a od 2014. do sada Srbiji je odobreno 18 projekata za izgradnju kapaciteta u visokom obrazovanju i više od 300 projekata kreditne mobilnosti na ovom stepenu obrazovanja. Ovi projekti obuhvatili su do sada oko 5.000 razmena studenata i zaposlenih i to najviše sa Nemačkom, Poljskom, Italijom i Španijom.\nMalo je 1,2 milijarde evra stranih investicija\nMinistar privrede Željko Sertić ističe da je Srbija u prvih devet meseci ove godine prikupila ukupno 1,2 milijardu evra…


Vesti online / Vesti / Društvo / Čitajte na Vesti Digital: "Nemanjići" nisu za celu dijasporu\nDugo najavljivana, premontirana prva epizoda TV serije "Nemanjići - rađanje kraljevine", koja nosi naziv "Pod zastavom Vizantije", najzad je emitovana u subotu 17. februara u udarnom večernjem terminu RTS.\nJavni servis se vrlo brzo pohvalio sjajnom gledanošću. Prema preliminarnim rezultatima, početak sage o prvoj srpskoj dinastiji gledalo je 1,96 miliona gledalaca. Televizijskim žargonom rečeno, ova serija je ostvarila rejting od 19,4, uz udeo u gledanosti od 39,2 odsto, čime je daleko nadmašila sve druge televizijske programe u Srbiji.\nRazumljivo, zbog istorijskog značaja ove teme, ali i zbog raznoraznih komentara na društvenim mrežama nakon novogodišnjeg prikazivanja "pilot" epizode, naknadno prikazivanje serijala koji scenaristički potpisuje Gordan Mihić, a režira Marko Marinković, ponovo je prikovalo brojne gledaoce u Srbiji, ali i širom dijaspore pred male ekrane.\nAli, ne lezi vraže... Vrlo brzo nakon početka emitovanja počeli su da zvone telefoni u našoj redakciji, ali i da stižu poruke elektronskom poštom. Uglavnom su se javljali naši čitaoci iz Nemačke koji program javnog servisa prate posredstvom Net TV Plus, da se požale da su "Nemanjići" bili - skremblovani.\nDrugim rečima, ekran je bio zamračen, a svako ko je imao nerava da zatraži objašnjenje od provajdera dobio je odgovor da se program ne emituje na zahtev emitera.\nTo znači da je javni servis početak sage o prvoj srpskoj dinastiji emitovao - selektivno.\nOvo je jedna od tema sutrašnjih "Vesti" u kojima možete da pročitate i:\n- vreme je za film o bombardovanju SRJ: MARADONA PROTIV LAŽI NATO\n- atmosfera u predizbornoj kampanji sve vrelija: SPOTOVI I LAŽI\n- košarkaške lekcije Amerima: BOGDANOVE "TROJKE" IZ SRBIJE\nOve i mnoge druge teme možete da čitate u "Vestima" koje će se sutra pojaviti na prodajnim mestima širom Evrope, Australije i Kanade ili već večeras na - Vesti Digital.


Kurir\t17.09.2017 10:59\nOn se trenutno nalazi u Centralnom zatvoru u Beogradu, ge je prabačen iz policijskog pritvora i stalno ponavlja samo: "Ljudi, nisam je ja ubio!", saznaje Kurir od izvora bliskog istrazi ubistva pevačice.\nZoranu Marjanoviću određen je pritvor do 30 dana, potvrđeno je danas agenciji Beta u Višem sudu u Beogradu.\nPortparolka Višeg suda Bojana Stanković rekla je da je Marjanoviću odredjen pritvor zbog opasnosti da će uticati na svedoke i time ometati postupak.\nKako saznajemo, Zoranu Marjanoviću lekari su dali sedative.\nDanas ranije je ministar policija Nebojša Stefanović izjavio da se radi o zločinu koji je dugo istraživan.\n"Oni su danonoćno radili sa tužiocima da obezbede da dokazi koji postoje, novi dokazi budu dovoljno dobri za sud", rekao je ministar.\nKako je istakao, rezultati zajedničkog rada su doveli do toga da postoji dovoljno dokaza da se obezbedi osuđujuća presuda.\n"Nisam sudija, ne mogu da kažem da li će biti ili neće, ali sam uveren da su ljudi radili profesionalno svoj posao. Izuzetno je urađen posao", rekao je on.\nNa pitanje novinara kako je urednik jedne televizije znao, a što su mediji preneli, i rekao u programu, da će muž pevačice biti uhapšen, Stefanović je rekao da bi policija kada bi slušala šta sve novinari govore trebalo da uhapsi pet hiljada ljudi dnevno.\n"Pustite novinarske priče ne interesuju me, interesuje me rad policije, dokazi. Imali smo 10.000 tekstova o tom slučaju, da ne citiram šta su novinari rekli pre dva meseca, tri meseca o duhovima koji hodaju, rekao je Stefanović.\nKaže da želi da priča o ozbiljnim stvarima i da ne treba tim navodima umanjiti kvalitet rada policajaca, jer između ostalog, to ne doprinosi bezbednosti zemlje.\n"Ja sam saznao sve u trenutku kada je hapšenje izvršeno, i tako i treba da bude", istakao je on.\n1. Zoran i članovi njegove porodice su definitivno odgovorni za surovo ubistvo. Tu nema dileme. Varikina kojom su oprali celu kuću je samo jedan od dokaza. A varikina je nadjena po rukama i noktima pok. Jelene. A Zoran je čak imao i povrede po rukama..\n2. sve je to iskompleksirana estradna ciganija\nPorodica Marković ne gubi nadu: Ubicu našeg sina tražimo 14 godinaMiljko Živojinović posle oslobađanja: Živog su me terali u grob!Prerezao vrat medicinskoj sestri i seo u čekaonicu: Vukašin osuđen na 30 godinaTužilaštvo traži produženje pritvora za Darka Kostića13 godina od najjezivijeg ubistva u SrbijiSrbin ubijen u Johanezburgu: Kriminalac iz '90-ih likvidiran sa 30 hitacaTragedija u Leskovcu: Struja ubila ćerku, otac nastradao spasavajući jeUžas u Bačkoj Palanci: Brat rođenu sestru na ulici izbo šrafcigeromStravičan udes kod Mladenovca: Vatrogasci sekli automobilUmro mladić na VMA, otrovao se pečurkamaSlučaj "stečajna mafija" – svi oslobođeniSimi Strahoti 12 godina robije za ubistvo vođe navijačaNije izdržao sirotinju: Otac četvoro dece se ubio nakon što su mu isekli struju zbog duga od 22.000 DINARATragična smrt studenta iz Bora: Pretrčavao ulicu, jedan automobil ga udario, drugi pregazioTragedija: Otac četvoro se ubio zbog duga za strujuIspovest majke transvestita koji je nasmrt izbo svog dečka: Voleo je Marka, ubio ga je u samoodbraniSrpski Džek Trbosek neće biti izručen SrbijiNapadnut novinar Cvetković, uhapšen osumnjičeniUbistvo u Zemunu: Izboden student skrvario na ulici ispred svog stanaVelika akcija policije: Uhapšen pucač koji je izrešetao ljude kod Čačka


Radić: Rusko predstavništvo je nužno ali EU može da negoduje zbog toga |\n► Janjić: Normalizacija ekonomskih odnosa Srbije i Kosova ne rešava sve, ali\n"Argumenat za takvu ocenu vašingtonskog sporazuma je dogovoreno zajedničko upravljanje resursima veštačkog jezera Gazivode", rekao je Janjić za Betu.\nDeo političke i opšte javnosti je dokument potpisan u Beloj kući, kako je rekao, iskoristio da polemiše o "krajnjem" pitanju statusa i teritorije.\nJanjić je posebno govorio o odredbi dokumenta koja se odnosi na jezero izgrađeno u doba zajedničke države, Jugoslavije čije "rastakanje nije završeno".\nProjekat za izgradnju brane i za nastanak tog jezera uradila je beogradska kompanija Energoprojekt, a realizovala ga je od 1973. godine do 1977. takođe beogradska "Hidrotehnika-Hidroenergetika".\n"Nešto kasnije, 1988. godine sredstvima Srbije za razvoj Kosova podignuta je i hidroelektrana Gazivode, koja godišnje proizvodi 100.000.000 kilovat-sati električne energije i to je bilo dovoljno za zaključak da su jezero i brana srpski", rekao je Janjić.\nBrana jezera je građena sredstvima Svetske banke i taj zajam je otplaćivala Jugoslaviji, a po njenom raspadu je Srbija preuzela otplatu preostalih 45 miliona dolara.\n"Po tadašnjim propisima, takve investicije pripadale su društveno-političkoj zajednici gde su realizovane, tada opštini Zubin Potok na Kosovu", rekao je Janjić.\nJavno-međunarodno valjan odgovor na pitanje vlasništva nad jezerom i objektima će, po njegovim rečima, biti dat tek u procesu sukcesije u slučaju da Srbija prizna Kosovo.\nVašingtonski dokument, kako je ocenio, omogućava da se bez prejudiciranja tog "krajnjeg" odgovora, razreše neka od pitanja kao što su naknada kredita Srbiji, ili utvrde činjenice umesto kosovskih političkih optužbi Srbije za "krađu" struje, ili za izvlačenje profita iz resursa jezera.\n"Za njihovo raščišćavanje vašingtonski sporazum je važan glas podrške i ohrabrenja, i ne bi ga trebalo zloupotrebljavati kao alibi za blokiranje Briselskog dijaloga", rekao je Janjić.\nJezero Gazivode je, rekao je on, za Kosovo značajno zbog snabdevanja vodom za piće severa teritorije i Prištine, a za Srbiju je važan ceo sliv reke Ibar, posebno od Raške do Kraljeva, a voda se koristi i za navodnjavuanje na Kosovu i hlađenje termoelektrane "Obilić B".\nKosovska strana za upravljanje jezerom ima deoničarsko društvo Ibar-Lepenac, a Vlada Srbije je 2004. godine osnovala javno preduzeće "Ibar" u čijem je vlasništvu hidroelektrana "Gazivode" kojom to preduzeće upravlja i održava branu.\nJezero se prostire na teritoriji opština Tutin u Srbiji i Zubin Potok na Kosovu. Zbog nastanka jezera je potopljeno 14 sela, a među njima i ona koja katastarski pripadaju opštini Tutin.\nO tom pitanju se, po Janjićevim rečima, mora raspravljati u Briselskom dijalogu kada se otvori tema demarkacije između Srbije i Kosova.\n"Ukoliko se katastar uzme kao jedan od kriterijuma, a najverovatnije hoće, demarkacija - granična linija bi mogla da pređe preko jezera", procenio je Janjić.\n"Vašingtonski sporazum omogućuje i podstiče da se ovom pitanju priđe zajedničkim upravljanjem ovim resurson kroz razvoj ekonomskih i infrastrukturnih projekata i od jezera Gazivode napravi prostor saradnje", istakao je Janjić.\nekonomski odnosi /\nOkrugli sto u Aspen institutu: Građane Srbije i Kosova treba pripremiti na istinu\nEvropska unija je pre gotovo jedne decenije pokrenula dijalog Srbije i Kosova, ali kraj procesa još nije na vidiku, iako su neki, kako je to pokazao virtuelni okrugli sto Aspen instituta u Berlinu...\nJanjić: Rezolucijom 1244 Saveta bezbednosti UN pitanje granice prepušteno budućnosti\nDirektor beogradskog Foruma za etničke odnose Dušan Janjić rekao je za agenciju Beta da je Kumanovski sporazum koji je potpisan na današnji dan pre 21 godinu, rezultat kompromisa između...


ŽRS - Ponosni na jubilej „Naših prvih 30“ Želјeznice Republike Srpske\nKrsnu slavu Svetog Vasilija Ostroškog i jubilej 30 godina postojanja i rada Želјeznice Republike Srpske obeležile su svečano u Doboju pod sloganom “Naših prvih 30 godina”.\nTri decenije koje ove godine obeležavamo zajedno sa Republikom Srpskom, govore o trajanju, velikoj borbi, opstajanju ali i velikom ponosu Želјeznica Republike Srpske, rekao je u povodu svečanosti vršilac dužnosti generalnog direktora Želјko Radić.\n-Nije uvek bilo lako funkcionisati u različitim okolnostima i manje ili više otežanim uslovima rada svih ovih godina, ali rezultati koje Želјeznice Srpske danas pokazuju, govore nam da smo na pravom putu, kao i da nas čeka veliki posao u narednom periodu – rekao je Radić.\nImajući u vidu da je želјeznički sektor pretrpeo ogromnu štetu tokom proteklih ratnih dešavanja, čije su posledice i danas prisutne, veliki deo infrastrukturnih, vučnih i vučenih kapaciteta zahteva konkretna ulaganja, kako bi želјeznice obnovile svoje kapacitete i na adekvatan način postale ravnopravan konkurent na evropskoj želјezničkoj mreži.\nZa obnovu i dalјi razvoj želјezničke infrastrukture kao i vučnih i vučenih sredstava, Želјeznicama Republike Srpske potrebna su značajna finansijska ulaganja, te se posebna pažnja posvećuje i pronalaženju adekvatnih modela finansiranja sa cilјem stvaranja konkurentnog želјezničkog sektora, prilagođenog tržišnom načinu poslovanja - naglasio je Radić.\nOn je poručio da je budućnost preduzeća svakako u ekonomskoj samoodrživosti, te da je u toku i završna faza procesa restrukturisanja, što podrazumeva završetak aktivnosti oko konverzije duga u capital. U toku je i priprema osnovnih elemenata ugovora o finansiranju želјezničke infrastrukture i sufinansiranja putničkog saobraćaja, kao preduslova za stvaranje holdinga i zavisnih predizeća koji bi trebalo da tržišno funkcionišu.\n- Budućnost Želјeznica Republike Srpske ogleda se svakako u obnovi želјezničke infrastrukture.nabavci novih voznih sredstava za prevoz putnika i obnovi voznog parka za prevoz tereta. Nastojimo takođe i istrajaćemo u tome, da napravimo povolјnu klimu u preduzeću, gde će biti poželјno da budući radnici zasnuju radni odnos – poručio je vršilac dužnosti generalnog direktora Želјeznica Republike Srpske Želјko Radić.\nPomoćnik ministra saobraćaja i veza za želјeznički, vodni i vazdušni saobraćaj u Vladi Republike Srpske Vesna Vožni, istakla je na svečanosti u Doboju, da su Želјeznice Republike Srpske okosnica razvoja privrede i i najavila ulaganja u modernizaciju pruga kako bi vratili putnike.\n- Želјeznice Srpske su i simbol državnosti i srećna sam što je Republika Srpska na vreme osnovala naše javno preduzeće. Trenutno vodimo aktivnosti oko pregovora za kreditna sredstva i podršku iz grant sredstava na koridoru 5C, od Šamca do međuentiteske granice. Evropska komisija nam iz IPA nepovratnih sredstava pruža podršku u projektovanju pravca Doboj – Tuzla – Zvornik. Sa kineskim partnerima pregovarali smo o remontu pruge od Banjaluke do Novog Grada i dalјe prema Hrvatskoj - poručila je pomoćnik ministra Vesna Vožni, u Doboju na proslavi krsne slave Želјeznica Republike Srpske - Svetog Vasilija Ostroškog, Dana želјezničara i 30 godina postojanja.\nZamenik gradonačelnika Doboja Slavko Kovačević, čestitajući svim želјezničarima kao i članovima Uprave Želјeznica Republike Srpske jubilej, ukazao je takođe na značaj Želјeznica Srpske za Grad Doboj, koji je i danas značajan saobraćajni čvor Republike Srpske i BiH.\nIspred Centralnog spomen obeležja u Doboju za 305 želјezničara poginulih u odbrambeno – otadžbinskom ratu služen je parastos, odata pošta, te položeni venci i cveće.\nU povodu jubileja “ Naših prvih 30” Želјeznice Republike Srpske organizovale su i besplatno putovanje vozom na relaciji Doboj – Petrovo Novo – Doboj, za 117 učenika i nastavnog osoblјa dobojske Osnovne škole "Vuk Stefanović Karadžić" i područnog odelјenja iz Kostajnice.\nU okviru svečanosti a u saradnji sa Radiom Republike Srpske, realizovana je i dvočasnovna radio emisija ispred Upravne zgrade ŽRS, u kojoj su o jubileju ali i rezultatima rada i planovima, prošlim, sadašnjim i budućim vremenima govorili članovi Uprave, sadašnji i bivši radnici, predstavnici Grada Doboja, kao i gosti i prijatelјi Želјeznica Republike Srpske.


Koja je prosečna dužina penisa?\nD. C.\t 26. maja 2016. 18:30\nIstraživači imaju dobre vesti za veliki broj muškaraca – nova analiza veličine „prosečnog“ penisa pomoći će većini muškaraca da se uvere u svoju „normalnost“.\nMnogi muškarci brinu o veličini svog penisa, čak i kada nema razloga za zabrinutost. Donedavno, nije bilo formalnih istraživanja o veličini „prosečnog“ ili „normalnog“ penisa. Takođe, nije bilo zvaničnih i ozbiljnih pokušaja da se razvije sistem koji će pokazati prosečan raspon veličine opuštenog ili penisa u punoj erekciji.\nBritanski istraživači pregledali su i analizirali podatke 17 objavljenih studija koje su obuhvatile više od 15.500 muškaraca kojima su zdravstveni profesionalci merili veličinu penisa, koristeći standardnu proceduru.\nProsečna dužina opuštenog penisa iznosila je oko 9 cm, a prosečna dužina penisa u erekciji – oko 13,5 cm.\nHit osveta: Ako mi pošalješ sliku svog penisa, proslediću tvojoj mami…\nPouzdano: Evo kako žene gledanjem u šaku muškarcu mogu otkriti dužinu…\nŠokantno: Sam sebi odsekao penis, vređao ljude i napao policajce…\nGledajući stvari na drugačiji način, prosečni obim penisa u opuštenom stanju iznosio je oko 9.4 cm, a prosečna obim penisa u erekciji – oko 11.7 cm.\nNalazi su korišćeni za kreiranje skupa tabela i grafikona koji bi trebalo da pomognu lekarima kada razgovaraju sa pacijentima koji „brinu“ o veličini svoga penisa, ili kada istražuju moguću vezu između neuspeha u korišćenju kondoma i veličine penisa.\n“Verujemo da će ovi grafikoni pomoći mnogim lekarima da uvere veliku većinu svojih muških pacijenata da je njihova veličina penisa u granicama normale”, izjavio je dr Dejvid Vele, sa Kraljevskog koledža u Londonu.\nIstraživači kažu da će koristiti grafikone da bi ispitali raskorak između onoga što muškarci misle o veličini svog penisa:\nŠta misle o veličini svog penisa u odnosu na „prosek“?\nKolika je stvarna veličina njihovog penisa u odnosu na „prosečne“ rezultate grafikona?\nŠta muškarci misle o tome kolika bi veličina njihovog penisa trebalo da bude?\nIstraživači se nadaju da će muškarci shvatiti „svoju seksualnu stvarnost“ i da neće biti u zabludi „verujući bajkama“ u seksi-literaturi i seksi-filmovima.\nStudija je objavljena u internet izdanju časopisa “BJU International”.\npenisveličina penisaduѕina penisanormalna veličina penisapenis i seks


AHTISARIJEV TAJMAUT I POLITIČKI POENI\nOdluka specijalnog predstavnika Ujedinjenih nacija za Kosovo i Metohiju Martija Ahtisarija da privremeno odloži objavljivanje predloga za rešenje statusa Kosmeta predstavlja značajan događaj kako za državu Srbiju i njene građane, tako i za ključne političke aktere. Nesumnjivo je da Ahtisarijev gest ima posledice po sve relevantne političke aktere u Srbiji, posebno u predizbornoj kampanji. Kao i svaki važan politički gest, i ovaj se može posmatrati u kontekstu mogućih i stvarnih dobitaka na političkoj sceni. Da je, kojim slučajem, objavljen predlog rešenja kosovsko-metohijskog problema, pitanje o političkim dobicima i gubicima imalo bi jasan odgovor.\nVladajući politički akteri koji bi sačuvali Kosovo i Metohiju u sastavu države Srbije bili bi dobitnici ne samo na dnevnopolitičkom, već i na širem, istorijskom planu. U slučaju kosovske nezavisnosti, izvesno je da bi akteri na vlasti osetili gorčinu političkog poraza.\nIpak, kako odgovor na pitanje o statusu Kosmeta sigurno neće biti dat do kraja tekuće izborne kampanje i kako on ne zavisi isključivo i jedino od države Srbije, Ahtisarijev pregovarački tajmaut u značajnoj meri pretvara kosovsko-metohijsko pitanje u pitanje političke pozicioniranosti i medijskog nastupa ključnih aktera na političkoj i javnoj sceni. Dakle, pošto ključna stvar nije eventualni realpolitički uspeh u rešavanju krupnog državnog problema, najbitnija postaje sposobnost stranaka u političko-medijskom predstavljanju.\nTreba imati u vidu da rat stranačkih imidža nije i ne može biti samonikla medijsko-politička kreacija. On se, u najvećoj meri, odvija u jasno određenim političkim okolnostima, koje zapravo i nameću određeni obrazac medijsko-političkog nastupa. Posmatrajući političku scenu, može se reći da će na medijski profil partija i lidera, kao i na njihove izborne šanse najviše uticati politička pozicija države Srbije od početka pregovora u Beču, kao i stav javnog mnjenja. Formula uspeha ili neuspeha biće proizvod interpretacije dva navedena momenta.\nHorizont državne politike prema Kosovu definisan je jedinstvom dva politička momenta: zalaganjem za nepovredivost teritorijalnog integriteta Srbije i političkim konsenzusom. Stavom o Kosovu i Metohiji kao integralnom delu države Srbije i nedvosmislenim zalaganjem za suštinsku autonomiju Albanaca koji žive na tom prostoru država Srbija postavila je glavne smernice u važnom pitanju. Drugi bitan momenat državne politike je činjenica da ona predstavlja izraz saglasnosti svih relevantnih parlamentarnih političkih stranaka. Valja istaći i to da je opšta saglasnost dvaput potvrđena: u Skupštini Srbije i na referendumu za potvrđivanje Ustava Srbije.\nIsto tako, stavovi javnog mnjenja o južnoj pokrajini u velikoj meri odgovaraju glavnim političkim porukama. Prema poslednjim nalazima istraživačke agencije “Politikum“, čak 61 odsto građana suštinsku autonomiju Kosova i Metohije u sastavu Srbije vidi kao najbolje rešenje. Primat ove koncepcije rešenja pokazuje visok stepen preklapanja između stavova političke elite i građanstva.\nOvome treba dodati da u vremenima u kojima se otvaraju krupna pitanja države postoji sklonost građanstva da optira za poruke koje šalju najviši funkcioneri države, pre svih predsednik i premijer. U tom kontekstu šansa za dobitak ili gubitak njihovih stranaka vezuje se za njihovu sposobnost da obrazlože i dosledno zastupaju već poznatu politiku prema Kosovu i Metohiji.\nPovodom ovoga valja naglasiti da je, premda i predsednik i premijer u javnosti jasno zastupaju pozicije države Srbije, očigledna izvesna asimetrija u pogledu njihove uloge u kreiranju političkog konsenzusa, kao i uticaju uspostavljenog političkog konsenzusa na njihovo političko ponašanje i biračko telo.\nPredsednik Srbije Boris Tadić, kao lider Demokratske stranke, zbog političko-medijskog profila i biračkog tela svoje partije nije preterano sklon dogovoru sa radikalima i socijalistima. Ipak, s obzirom na opštu saglasnost svih partija oko KiM u parlamentu, referendum, kao i na aktivno učešće DS-a u pregovaračkom procesu, ova stranka se u tekućoj kampanji suočava sa nemalim izazovom pronalaženja ravnoteže između konsenzualne politike prema Kosmetu i neminovnog ideološko-političkog sukoba sa radikalima i socijalistima. Od sposobnosti balansiranja između ova dva temeljna političko-promotivna pitanja zavisi učinak ove partije po pitanju Kosmeta na predstojećim izborima.\nJedno je zasad sigurno: ako politički stav po pitanju Kosova i Metohije bude žrtvovan zarad ideološkog rata sa radikalskom konkurencijom, DS će biti u protivrečnosti sa sopstvenim skupštinskim i referendumskim opredeljenjima. Ova političko-medijska protivrečnost, naročito u odnosu na temeljna pitanja državne politike, nema izgleda za uspeh. Isto tako, žestoki rat sa radikalima ne donosi ovoj stranci naročit benefit, osim u slučaju političko-izbornog prebrojavanja na protivnike reformi i zagovornike istih. Međutim, u tekućoj kampanji jednostavnog ideološkog prebrojavanja najverovatnije neće biti s obzirom na veliku gužvu i nemalu konfuziju u „demokratskom bloku“.\nZa razliku od Tadića, premijer Vojislav Koštunica ima manje delikatnu poziciju. Za Koštunicu insistiranje na konsenzusu ne nosi rizik gubitka podrške birača. Naime, već duže vreme DSS ima imidž stranke koja baštini duh državne i narodne sabornosti, odnosno predstavlja srednji put između levih i desnih ekstrema. „Srednji put“, kao ideološka sintagma i realpolitički orijentir DSS-a, doveo je do toga da pitanje Kosova i Metohije bude stvar dogovora svih bitnih političkih aktera, ali i da, bez značajnih gubitaka doslednosti i racionalnosti političkih aktera, ne bude tema za vulgarno dnevnopolitičko potkusurivanje u javnom životu. Ipak, dostignuća iz domena visoke politike moraju naći put do svesti običnog građanina. Konkretno, da bi donela uspeh na sledećim izborima, politika DSS-a i njenog lidera mora biti prevedena u skup konkretnih i opšte razumljivih poruka.\nU Ahtisarijevom tajmautu, ukoliko zaista želi uspeh, SRS bi trebalo da ostane dosledna skupštinskim i referendumskim opredeljenjima. Nedvosmislena podrška državi u teškim istorijskim trenucima omogućava nastavak izgradnje pozitivnog državotvornog imidža, koji nije u nesaglasju sa programskim opredeljenjima stranke. Uz to, takvo medijsko-političko opredeljenje ne lišava SRS „pogonskog goriva“ za konfrontaciju sa DS-om i ostatkom postpetooktobarske političke elite.\nOstale manje partije koje su deo političkog konsenzusa oko Kosova i Metohije teško da išta mogu izgubiti ili dobiti ukoliko budu odstupile od svojih kosovsko-metohijskih opredeljenja. Njihova borba za opstanak na političkoj sceni vezuje se za unutarpartijska, ali i za druga politička, ekonomska i društvena pitanja.\nI najzad, kad je reč o partijama koje zastupaju stav suprotan vladajućim društvenim i političkim opredeljenjima, čini mi se da za njih Ahtisarijev tajmaut nema mnogo značaja. Ne samo zato što nisu deo aktuelnog političkog establišmenta i pregovaračkog procesa već pre svega zbog toga što je u Srbiji, kao i bilo gde u svetu, kampanju nemoguće voditi istovremenim oslanjanjem na nacionalni defetizam i reformski entuzijazam.\nKosovo i Metohija je isuviše komplikovano i osetljivo pitanje za lake političke poene. Uostalom, na državnim pitanjima ne poentiraju ni stranke, ni lideri, već se pokazuje državničko umeće i zauzima mesto u istoriji. Ozbiljnost pitanja i delikatnost trenutka nalažu da politička elita promišlja državnički, tačnije, da uzme u obzir svaki ishod teskobnog pregovaračkog procesa i ponudi što bolje odgovore.


Palestinski ministar strepi da sledi „sahrana rešenja“ po modelu dve države | Kosova.info\nDom|Najnovije|Palestinski ministar strepi da sledi „sahrana rešenja“ po modelu dve države\nPalestinski ministar strepi da sledi „sahrana rešenja“ po modelu dve države\nPalestinski ministar spoljnih poslova Rijad Malki kritikovao je predsednika SAD Džozefa Bajdena ocenivši da suviše sporo menja politiku svog prethodnika Donalda Trampa protiv Palestinaca i ne koristi specijalne odnose Vašingtona da izvrši pritisak na Izrael.\nMalki je rekao, na sastanku u Savetu bezbednosti UN, da Izrael odbacuje rešenje decenijskog sukoba po modelu dve države, odnosno stvaranje nezavisne Palestine uz jevrejsku državu i mirovne pregovore.\nBajdenova administracija je promenila deo nezakonite Trampove politike, ali nije ispunila obećanje o otvaranju konzulata SAD u istočnom Jerusalimu, koji je zatvoren dok je Tramp bio američki predsednik, rekao je šef palestinske diplomatije.\nOn je kasnije novinarima objasnio da se mislilo kako će SAD pokušati da približe poziciju Izraela Palestincima kada je Bajden pre dve godine postao predsednik, ali je izraelski stav uspeo sebi da približi američku poziciju.\nSAD bi, kako smatra Malki, tek trebalo da doprinesu da vlada Izraela odbaci svoju politiku naseljavanja okupiranih teritorija i odbijanja rešenja po modelu dve države i mirovnih pregovora.\nBajden je obnovio pomoć Palestincima i diplomatske kontatke s njima, ali je zadržao deo Trampove politike, uključujući promenu dugogodišnjeg stava SAD o Jerusalimu i legitimitetu jevrejskih naselja za koje Palestinci i UN kažu da su nelegalna.\nMalki je pozvao Savet bezbednosti da preduzme hitnu akciju kako bi se rešio decenijski izraelsko-palestinski sukob i spasilo dvodržavno rešenje, upozorivši na ubrzano širenje jevrejskih naselja, rušenje palestinskih kuća, pa “čak i aneksiju palestinske zemlje”.\n“Bez tog osećaja hitnosti pripremite se da prisustvujete sahrani tog rešenja sa svim posledicama“, rekao je palestinski ministar.\nOn je apelovao na podršku za medjuanrodnu mirovnu konferenciju i podržao poziv Rusije na ministarski sastanak četvorke bliskoitočnih posrednika koju čine SAD, UN, EU i Rusija “što je moguće pre da se mobilišu napori za prevazilaženje trenutnog zastoja”.\nAmbasadorka SAD u UN Linda Tomas-Grinfild je na sastanku u SB UN potvrdila podršku Bajdenove administracije rešenju po modelu dve države, ocenivši da ova godina pruža mogućnost da se obnove napori za političko rešenje sukoba.\nOna je pozvala obe strane da se uzdrže od unilateralnih koraka koji povećavaju napetost i podrivaju napore ka rešenju po modelu dve države.\nZa Izrael to znači uzdržavanje od aneksije teritorije, širenja jevrejskih naselja, rušenja i iseljavanja,a za Palestince prestank huškanja na nasilje i kompenzacija onima koji su u zatvoru zbog terorizma.\nPožar u Lapljem Selu kod Prištine, izgorela dva stana\nSrbija: Uhapšen Šapčanin sa kilogramom droge


Zakletva, novi ministri, skupština\nNova Vlada Srbije ima 21 ministarstvo i dva bez portfelja, a više od 50 odsto članova novog kabineta su žene.\nBrnabić i članovi vlade su pročitali tekst zakletve koji glasi: "Zaklinjem se na odanost Republici Srbiji i svojom čaću obavezujem da ću potovati Ustav i zakon, da ću dužnost člana Vlade vriti savesno, odgovorno i predano i biti posvećen očuvanju Kosova i Metohije unutar Republike Srbije".\nBrnabić je izlažući ekspoze na početku današnje sednice naglasila da će nova Vlada biti vlada političkog i ekonomskog kontinuiteta i da će imati šest ciljeva o kojima će posebno voditi računa.\n- Ova vlada imaće šest ciljeva o kojima će posebno voditi računa - borba protiv kovida, Kosovo i Metohija, borba protiv organizovanog kriminala i rat protiv mafije, nezavisno odlučivanje Srbije, vladavina prava i ubrzanje reformi i dalje ekonomsko jačanje Srbije - naglasila je Brnabić.\nZagrljaji, poneka maska i aplauzi\nMasku nije skidala ni Gordana Čomić, koja je dobila jedan od dužih aplauza, primećeno je da je ministarka Zorana Mihajlovič pred polaganje zaketve promenila odevnu kombinaciju, a Ratko Dmitrović je bio bez kravate.\nBrnabić je rekla da od ovog saziva parlamenta očekuje da dobije mnogo dodatnih ideja, kao i da čuje šta je to što tišti gradjane na lokalu.\n- Obećavam vam da ćete uvek u vladi imati nekog ko vas sluša, odgovara na pitanja i podnosi izveštaj i o tim pojedinačim inicijativama. Hvala i biće mi i zadovoljstvo da u narednom periodu radim sa vama - rekla je Brnabić.\nČestitke Varhejia i Bilčika\n"Čestitam! Očekujem saradnju sa premijerkom Srbije, Vladom i Parlamentom na sprovođenju EU reformi i implementaciji Ekonomsko investicionog plana za Zapadni Balkan na dobrobit svih", poručio je Varheji na Tviteru.\n- Zadovoljan sam što čujem da Srbija ostaje snažno posvećena svom evropskom putu. Očekujem da zajedno sa partnerima u Srbiji radimo na koracima koji će doneti novu dinamiku pristupnom prcesu - poručio je Bilčik sa svog Tviter naloga.\n- Premijerki Srbije Ani Brnabić najsrdačnije čestitke povodom reizbora i izbora nove vlade. Verujem da će tim premijerke Brnabic uspeti da odgovori na sve izazove koji su pred Srbijom. Nadam se i intenzivnijoj saradnji Srbije i Crne Gore - napisao je Krivokapić na Tviteru.\nVIDEO: Brnabić: Ovoj vladi će biti apsolutni prioritet da završi sve započeto u zdravstvu\nNovi ministri u Vladi Srbije 2020 Nova Vlada Srbije 2020 Ana Brnabić


► JUTA: Ove godine oko milion turista iz Srbije letovaće u inostranstvu\nOn je na konferenciji za novinare rekao da su očekivanja da do kraja letnje sezone broj srpskih turista, koji letuju u organizaciji turističkih agencija, u Grčkoj bude između 650.000 i 700.000, a zajedno s individualnim aranžmanima, oko 950.000 turista.\n"Turistički autobusi polaze sa različitih mesta koja nisu bezbedna za putnike, kao što su različite ulice, autoput, mesta na kojima ne možete kontrolisati ko je sve tu prisutan, pa često dolazi i do krađa", rekao je Lainović.\nOn je rekao da je parking u bloku 42 na Novom Beogradu koji je do sada korišćen za polazak turističkih autobusa predviđen za izgradnju nove autobuske stanice, pa se ne može više koristiti za turističke autobuse.\nČlan Upravnog odbora JUTE Vladimir Vlaho rekao je da su ovog leta povećane krađe i dosta se obijaju automobili na plažama.\nItalija 3. juna otvara granice za turiste EU\nItalijanska vlada će 3. juna otvoriti granice za turiste iz Evropske unije (EU) i ukinuće obavezni karantin za strane posetioce, saopštili su danas izvori bliski tamošnjim vlastima.


Gojković: Raspisivanje izbora početkom marta\nIzbori će biti raspisani početkom marta, izjavila je danas predsednica Skupštine Srbije Maja Gojković, navodeći da je SPS pred velikim izazovom da objasni svojim biračima da li je napravio otklon prema SNS.\nGojković je u intervjuu "Večernjim novostima" najavila da će se uskoro sastati sa predsednikom Srbije Tomislavom Nikolićem, premijerom Aleksandrom Vučićem i predsednikom Skupštine Vojvodine Ištvanom Pastorom kako bi se dogovorili u kom danu će se glasati.\n"Biće to kraj aprila ili početak maja", rekla je Gojković.\nKada je u pitanju saradnja sa SPS, Gojković je navela da se ne može pobeći od toga da čelni ljudi socijalista daju "incidentne" izjave o uspesima vlade, da provociraju premijera, a da nikakvih sankcija nema.\n"Što se tiče parlamentarnog dela, vidi se šta su i da li podržavali poslanici SPS. Što se tiče naših međusobnih odnosa, treba postaviti pitanje socijalistima i njihovim čelnim ljudima, jer je bilo dosta i provokacija prema politici koju SNS vodi. SPS je pred velikim izazovom da objasni svojim biračima da li je napravila otklon prema SNS, a mi to nismo izazvali", istakla je Gojković.\nUpitana ko će sve biti na listi sa SNS, Gojković je navela da je ta stranka do sada razgovarala samo sa SDPS Rasima Ljajića i dogovorila zajednički izlazak.\nKaže da SNS razmišlja i o drugim koalicijama, ali da još uvek nije doneta odluka o tome, te da će kada budu razgovarali sa drugima to biti javno.\nNa pitanje ko je neprihvatljiv partner za SNS posle izbora, Gojković je rekla da treba sačekati rezultate izbora i ko će uopšte preći cenzus i da će građani reći ko će se baviti politikom, a ko ne u budućnosti na parlamentarnom nivou.\nPredsednica Skupštine Srbije je rekla i da izbora neće biti u Beogradu i da ne zna zašto bi ih i bilo.\n"DS mora već jednom da odluči šta hoće. Prvo traže republičke izbore, a onda pitaju zašto su raspisani. A niko ne postavlja pitanje predsedniku Vlade Vojvodine Bojanu Pajtiću kada će konačno biti raspisani izbori u pokrajini, da li mora da vlada do poslednjeg momenta.Vučića može da pita svako sve, a Pajtića ne sme niko da pita ni kada će biti izbori", navela je Gojković.


source.ba | Pleše šest minuta bez daha u najdubljem bazenu na svijetu\nUkoliko se ne plašite vode i umijete da ronite na dah, poznato vam je da je ta vještina zahtjevna i da iscrpljuje. Ipak, jedna umjetnica Julie Gautier, prevazišla je sve dosadašnje ronilačke poduhvate kada je u najdubljem bazenu na svijetu plesala bez vazduha čitavih šest minuta!\nOna je u bazenu poznatom pod nazivom The Deep Joy (duboko uživanje) dubokom gotovo 40 metara snimila kratki film, čije djelove imate priliku da pogledate u videu iznad ovog teksta.\nSve vrijeme tokom trajanja filma Julie je graciozna, bilo da leži na dnu bazena ili da pleše nasuprot otporu vode.\nJulie Gautier, prevazišla je sve dosadašnje ronilačke poduhvate kada je u najdubljem bazenu na svijetu plesala bez vazduha čitavih šest minuta.


Đurić sa predstavnicima OCD - EU Konvent\nHome Uncategorized Đurić sa predstavnicima OCD\nĐurić sa predstavnicima OCD\nDirektor Kancelarije za Kosovo i Metohiju Marko Đurić sastao se danas sa predstavnicima nevladinih organizacija članica Nacionalnog konventa o EU, koji se u jednoj od svojih radnih grupa bavi praćenjem briselskog dijaloga i aktivnosti vezanih za poglavlјe 35 pristupnih pregovora sa EU.\nPredstavnike petnaestak nevladinih organizacija, formalno angažovanih u Radnoj grupi 21 Nacionalnog konventa o EU, direktor Kancelarije za KiM je u otvorenom razgovoru upoznao sa situacijom u vezi sa tokom dijaloga Beograda i Prištine i otvaranjem poglavlјa 35.\nPotencijalno najveći prostor za doprinos nevladinog sektora procesu normalizacije odnosa Beograda i Prištine, kako je istaknuto tokom razgovora, jeste u kreiranju šireg prostora za javnu debatu i snaženju administrativnih kapaciteta na KiM, pre svega kroz dugoročan proces stvaranja mladih lidera.\nKonstantovano je da nevladine organizacije mogu biti dragocena analitička baza u procesu pregovora i neko ko će briselski dijalog i evrointegracije na jednostavniji i razumlјiviji način približiti građanima Srbije.\nKoordinator Radne grupe 21 Nacionalnog konventa o EU, direktor Centra za praktičnu politiku Dragan Popović konstatovao je da je najvažnije dostignuće današnjeg sastanka to što je saradnja Nacionalnog konventa i Kancelarije za KiM počela i ponudio ekspertizu nevladinog sektora kako bi se olakšao i ubrzao proces pregovora Srbije sa EU.\nNevladine organizacije će, kako je rekao Popović, aktivno lobirati kako bi ove godine bila otvorena prva pregovaračka poglavlјa sa EU, i to je područje na kojem one mogu biti saveznici sa Vladom Srbije.\nDirektor Đurić i sagovornici iz civilnog društva saglasili su se da bi u budućnosti trebalo stvoriti efikasnije kanale za dvosmernu komunikaciju Kancelarije za KiM i Nacionalnog konventa o EU kako bi se iskristalisale moguće oblasti saradnje i konkretne inicijative u procesu normalizacije odnosa Beograda i Prištine i pristupnih pregovora Srbije sa EU.


Stvaranje novog političkog poretka na zapadnom Balkanu\nU ovoj godini, deceniju i po nakon izbijanja ratova na tlu bivše Jugoslavije, trebalo bi da se okonča stvaranje novog političkog poretka na zapadnom Balkanu. Međutim, vodeći nemački stručnjaci za ovaj region smatraju da trenutni razvoj na zapadnom Balkanu daje doduše ponešto razloga za optimizam, ali i povod za najdublju zabrinutost. U svojoj analizi pod nazivom „Sumorne perspektive“ profesorka Univerziteta u Minhenu Marie Janine Calic u časopisu „međunarodna politika“ podsetila je da je i poslednja jugoslovenska republika, Crna Gora, postala nezavisna i da Kosovo die ka nezavisnosti.\n„Doduše čini se da je krajnje vreme za rešenje statusnog pitanja, ali ono nije svemoguće lekovito sredstvo za rešenje dubokih regionalnih problema. Amerikanci i Evropljani su, s obzirom na u međuvremenu izmenjene političke prioritete, sami sebe pritisli da postignu uspeh. Realističnu procenu situacije smenilo je zato ulepšavanje stvarnosti. Time na kocku nije stavljena samo stabilnost regiona, već i ugled zapadnih aktera“, ocenjuje se u analizi.\nMarie-Janine Calic ukazuje da doduše „evropska persektiva deluje kao najvažniji i najdelotvorniji podstrek za unutrašnje reforme i rešavanje sukoba u Jugoistočnoj Evropi“. No dodaje da je pitanje „da li će uopšte i kada zemlje zapadnog Balkana stvarno pristupiti EU“, jer su propali referendumi o evropskom ustavu u Francuskoj i Holandiji pothranili sumnje u ispravnost širenja na jugoistok.\nU analizi se ističe da nije samo politički podstrek zemljama regiona oslabio, već i finansijska podrška. Od 2002. do 2005. međunarodna pomoć zapadnom Balkanu opala je za trećinu – sa 149 na 106 evra po stanovniku, pri čemu sve veći deo i te sume čine krediti.\nZbog svega toga balkanske zemlje „srljaju u opasnost da dospeju u geto-situaciju“. Jer „kada Rumunija i Bugarska, možda i Hrvatska u ovoj deceniji pristupe EU, usred Evrope ostaje bela fleka na političkoj karti“.\n„Četiri države sa samo 22 miliona stanovnika biće okružene članicama EU sa 493 miliona građana i biće ograđene ne samo strogim viznim režimom, već i povećim jazom u stepenu blagostanja“, kaže se u analizi jedne od najuglednijih nemačkih stručnjaka za Balkan.\nDodaje se da se stanje na zapadnom Balkanu „donekle stabilizovalo, da je postignut napredak u demokratizaciji, slobodi medija i stvaranju opravne države“. Ali, „nestabilne vlade, prijemčivost za ekstremni nacionalizam i i progon manjina i dalje su na dnevnom redu“ iz čega proističe „preteći scenario za zapadni Balkan“.\nUkazuje se na strukturalne blokade u Bosni i Hercegovini, na preterani optimizam kada je reč o Crnoj Gori, ulepšavanje bilansa o stanju na Kosovu i o političkoj nestabilnosti u Srbiji. Zato se u zaključku navodi da se „sve mutnije perspektive balkanskih zemalja da u dogledno vreme uđu u EU“.\n„Što je širenje EU na jugoistok Evrope sve manje verovatno i sve dalje, to je sve slabiji i uticaj EU na rešavanje složenih problema na Balkanu. A ako više nema verodostojnih podsticaja za sprovođenje bolnih reformi, diskredituju se političaki partneri u regionu. S druge strane nestaju značajni impulsi za rešavanje sukoba, ako - kao na Kosovu – politički proces i razgovori o pridruživanju teku na dva zasebna koloseka“, ocenjuje se u analizi.\nZaključuje se da su „pred EU na Balkanu u narednoj godini novi zadaci“ za koje je međutim Unija „pripremljena na način koji gori ne može da bude“.


Volvo Trucks predstavlja novu FH seriju - KAMIONI.NET\n„Kamion koji će nas odvesti daleko u budućnost“. Tako Klaes Nilson /Claes Nilsson/, direktor Volvo Trucks, rezimira nove verzije kamiona Volvo FH i Volvo FH16 koje će uskoro biti predstavljene.\nU sredu 5. septembra, Volvo Trucks će predstaviti nove verzije najprodavanije serije Volvo FH i prestižne serije Volvo FH16 (pogledajte film na www.volvotrucks.com/fh).\n„Skoro dvadeset godina je Volvo FH serija transportnim firmama pružala bezbednost, efikasan transport i visok kvalitet. Sa novim zamenama, bićemo još bolji u sve tri oblasti”, kaže Klaes Nilson, direktor Volvo Truck korporacije. Nikada do sada Volvo nije sproveo toliko testova među vozačima i transportnim firmama kako bi novi model zadovoljio najstrože zahteve. Rezultat toga je proizvod koji ne samo da zadovoljava savremene potrebe, već ima karakteristike do sada neviđene na kamionu.\n„Zapravo su naši kupci uticali na stvaranje krajnjeg proizvoda i ubeđen sam da postavljamo nove standarde u okviru kompletne kamionske industrije”, kaže Klaes Nilson.\nJedan od prioriteta u razvojnom procesu je bio da se napravi kamion najlakši za upravljanje na tržištu. Nekoliko strukturalnih unapređenja daju novoj Volvo FH seriji stabilnost i fleksibilnost, što može da se vidi u filmu pod nazivom „Balerina-kaskader” na www.volvotrucks.com/fh, u kojem Fejt Diki, rekorderka u hodanju po labavom užetu, hoda po zategnutom užetu između dva kamiona koji voze brzinom od 80 km/h.\n„Nadmašili smo sopstvena očekivanja. Volvo FH je po preciznom odzivu i pouzdanoj stabilnosti na pravcu više nalik automobilu nego kamionu”, kaže Martin Palming, menadžer proizvodnje u firmi Volvo Trucks. Uz novu Volvo FH seriju ide i novi sistem nezavisnog prednjeg oslanjanja (IFS) za teške kamione sa volanom sa leve strane. „Volvo FH i bez IFS sistema će biti vodeći model na tržištu, ali će IFS napraviti revoluciju u načinu upravljanja kamionom. Volvo FH sa IFS sistemom će biti najbolji kamion na putevima u celom svetu”, kaže Martin Palming. Nezavisno prednje oslanjanje znači da se svaki prednji točak oslanja nezavisno od drugog, što znači da ne utiče na njegovo kretanje. S obzirom na to da se oba prednja točka kreću nezavisno, rezultat je mirnije i stabilnije kretanje na putu. Budući da se pokreti ne prenose s jednog točka na drugi, veći je i osećaj preciznosti i kontrole.\nSvetska premijera i zvanično predstavljanje Volvo FH serije održaće se 5. septembra u 21 sat u Geteborgu. Isti događaji će se istovremeno održati i u Madridu, Birmingemu, Parizu, Roterdamu i Briselu. Osim toga, događaj će moći da se prati i uživo preko prezentacije na Internetu na www.volvotrucks.com/fh. Interesovanje za predstavljanje nove serije je ogromno. Prema mišljenu Klaesa Nilsona, razlozi za interesovanje su očigledni: „Volvo FH je više od 15 godina pouzdan pokretač u razvoju firme Volvo Trucks i transportnih firmi širom sveta. Novi Volvo FH će imati isto tako važnu ulogu u tome. Prilikom projektovanja ovog inovativnog kamiona, vozač je bio u središtu pažnje, pri čemu se vodilo računa i o tome da transportne firme mogu da posluju na najbolji mogući način. Ovaj kamion će nas odvesti daleko u budućnost.”\nKAMIONI.NET > Kamioni > Volvo Trucks predstavlja novu FH seriju


JAVNA RASPRAVA O NACRTU ZAKONA O PUTEVIMA: Rasprava će trajati do 12. septembra 2017. godine\nU postupku pripreme Nacrta zakona o putevima Ministarstvo građevinarstva, saobraćaja i infrastrukture u periodu do 12. septembra 2017. godine sprovodi javnu raspravu o Nacrtu zakona.\nUčesnici u javnoj raspravi su predstavnici: državnih organa, privrednih subjekata, javnih službi, udruženja građana i drugih predstavnika civilnog društva, stručne javnosti, kao i profesori, drugi naučni radnici i druge zainteresovane strane.\nPrimedbe, predlozi i sugestije dostavljaju se Ministarstvu na e- mail adrese: sednice.vlade@mgsi.gov.rs i drumski@mgsi.gov.rs ili poštom na adresu: Ministarstvo građevinarstva, saobraćaja i infrastrukture, sa naznakom "Javna rasprava o Nacrtu zakona o putevima", 11000 Beograd, Nemanjina 22-26.\nJavnu raspravu o Nacrtu zakona organizovaće Ministarstvo u formi prezentacije i diskusije koja će se održati u Beogradu, 11. septembra 2017. godine, od 11 do 14 časova, u prostorijama Privredne komore Srbije, u sali 1, ulica Resavska 13-15.\nPo okončanju javne rasprave Ministarstvo će analizirati sve primedbe, predloge i sugestije učesnika u javnoj raspravi i sačiniti izveštaj o sprovedenoj javnoj raspravi o Nacrtu zakona.\nIzvor: Vebsajt Ministarstva građеvinarstva, saobraćaja i infrastrukturе, 17.08.2017.


Iran: Emirati i Bahrein odgovorni za ozbiljne posledice sporazuma sa Izraelom - Svet - Dnevni list Danas\nPočetna » Svet » Iran: Emirati i Bahrein odgovorni za ozbiljne posledice sporazuma sa Izraelom\nPredsednik Irana Hasan Ruhani izjavio je danas da će Bahrein i Ujedinjeni Arapski Emirati (UAE) biti jedini „odgovorni za ozbiljne posledice“ normalizacije svojih odnosa sa Izraelom.\n0Piše: Beta-AFP 16. septembra 2020. 12.03\nU govoru prenošenom preko televizije, dan posle potpisivanja sporazuma o normalizaciji odnosa između Izraela i dve zemlje Zaliva, uz posredovanje predsednika SAD Donalda Trampa, Ruhani nije zapravo pomenuo te arapske zemlje Zaliva po imenu.\nOn je kritikovao „određene zemlje u regionu“ čiji „lideri ne razumeju ništa o religiji i ignorišu svoj dug prema palestinskoj naciji“, upitavši kako su se mogle približiti Izraelu.\nPočetkom septembra je vrhovni iranski vođa Ali Hamnei optužio Emirate da su „izdali muslimanski svet, arapske zemlje, države u regionu i Palestinu“, pristavši da normalizuju svoje odnose sa jevrejskom državom.\nU subotu je Ministarstvo spoljnih poslova Irana optužilo bahreinsku monarhiju da je „saučesnik u zločinima cionističkog režima“.\nOd Islamske revolucije 1979. Iran nije propuštao mogućnost da ponovi privrženost odbrani palestinskih ciljeva.\nBahrein, emirati, Iran, Izrael


NOVOSADSKI MARATON STARTUJE 22.OKTOBRA\n9. октобра 2017. Novi Sad, Sport, Vesti\nNovosadski maraton, 25. put, startovaće 22. oktobra (nedelja) u 10 sati sa Trga slobode. Ako bi ste da se prijavite za učešće na Maratonu, to možete uraditi do 15. oktobra. – Do sada se prijavilo oko 600 takmičara, a organizatori očekuju da ćeih biti oko 1000. Glavna trka od 42,195 kilometra startuje u 10 časova, a staza se zatvara u 15 sati. Pored maratonske trke, održaće se i propratne trke: diplomatski maraton, štafetni maraton (od tri do 10 izmena), trka na 33,815 km, trka na 25,435 km, humanitarna EKO rekreacija, rekreativno trčanje na 10,548 km, trčanje srednjoškolaca, osnovaca, predškolaca, kao i tradicionalna puzeća trka beba. Novina ovogodišnje manifestacije Nordic walking (nordijsko hodanje), tj hodanje sa štapovima na 4,556 km, koje je sve popularnije u svetu. Tokom trke održaće se i muzički program, pa će učesnike na startu, Trgu slobode, ispratiti muzika, ali će ih muzički program bodriti i na delu trase kod Kineske četvrti. Sama trasa će biti ista kao prošlogodišnja: kreće se od Trga slobode, ide Ulicom Zmaj Jovinom, Dunavskom, Kejom Žrtava racije, Beogradskim kejom, Bulevarom cara Lazara, Ulicom dr Sime Miloševića, Jiričekovom, Fruškogorskom, Bulevarom despota Stefana, Balzakovom, 1300 kaplara, Ulicom Ive Andrića, Bulevarom Evrope, Futoškom ulicom, Futoškim i Novosadskim putem, gde se pravi okret na semafora kod ulaza u Veternik.


Tadić: Nakon nelegitimnih izbora ispuniti uslove opozicije i - raspisati nove - Infobrif\nObjavljeno 29.12.2019. u 08:38 poslednja izmena 29.12.2019. u 08:43\n„Vučić nije hteo da leks specijalisom odloži izbore, ako na to pravno rešenje nije bio gadljiv kada je njime trebalo ozakoniti pljačku i suspenziju pravnog poretka u slučaju Beograda na vodi i Savamale. Sada je jedino rešenje da se odmah nakon ovih nelegitimnih izbora ispune uslovi opozicije i posle ovih devet meseci raspišu novi izbori koji bi bili pretpostavka povratka demokratije i uspostavljanja stvarnog legitimiteta vlasti“, rekao je Tadić za Blic.\nOn je rekao da „konstruktivni opozicionari“, poput lidera Liberalno demokratske partije Čedomira Jovanovića i vođe radikala Vojislava Šešelja ne mogu da povećaju legitimitet izbora, a dodao je i da se ne može reći da su lažna opozicija sve stranke koje će izaći na izbore ili koje još nisu donele odluku o bojkotu izbora.\nTadić je rekao da je ujedinjenje Demokratske stranke (DS) dugoročno važnije od svih drugih saveza unutar opozicije, i ocenio da se taj proces ujedinjavanja odvija previše sporo, ali da je i to bolje nego da se u začetku naprave greške koje se kasnije ne mogu ispraviti.\nPrema njegovim rečima, opozicija je u najširem frontu ujedinjena oko Sporazuma sa narodom, i Savez za Srbiju je i po shvatanju osnivača samo ad hok koalicija za promenu izbornih uslova, dok je dugoročno od izuzetne važnosti formiranje koalicija srodnih strateških i ideoloških ciljeva kao što je projekat ujedinjavanja velike DS.\nStiže prava zima: Raste visina snežnog pokrivača, na planinama smetovi (TABELE)


Skupština usvojila izveštaje o izvršenju budžeta | VRANJENEWS\nSkupština usvojila izveštaje o izvršenju budžeta\n18.10.2018 11:04 » 13:49\nDetalj sa skupštinske sednice. Foto Grad Vranje\nNa sednici Skupštine grada Vranja u četvrtak, odbornici su većinom glasova usvojili šestomesečni i devetomesečni Izveštaj o izvršenju budžeta grada Vranja za 2018. godinu.\nU šestomesečnom periodu ostvarenje budžeta iznosilo je više od 1,2 milijarde dinara, odnosno 42,25 odsto od ukupno planiranih sredstava, čulo se na sednici.\n- To u odnosu na šestomesečni normativ zahvata 84 odsto od šestomesečnog plana.\nAko se posmatra devetomesečni period, ukupno ostvarenje budžeta bilo je 2,113 milijarde, što je 68,3 odsto od planiranih sredstava, a u odnosu na noramtiv za devetomesečni period (75 procenata) ukupno ostvarenje budžeta je 91 procenat - objasnio je većnik za budžet i finasnije Bojan Kostić, uz napomenu da se do kraja godine, sa prihodima koje grad ima, očekuje ostvarenje budžeta na nivou 95-96 odsto.\n- Ukoliko bude nekih vanrednih transfera, može se očekivati da ćemo ostvariti i preko 100 odsto – kazao je Kostić.\nU prvom delu skupštinske sednice usvojen je Predlog Godišnjeg programa zaštite, uređenja i korišćenja poljoprivrednog zemljišta grada Vranja za 2018. godinu.\nUvodno izlaganje podneo je gradski većnik Nenad Mladenović, ističući da se teritorija grada Vranja prostire na 86.000 hektara, od čega su 32.478 ektara pod šumama, a da poljoprivredno zemljište obuhvata površinu od 44.685 hektara.\n- U svrhu ispitivanja plodnosti zemljišta, putem podsticaja preko stručnih savetodavnih službi, biće angažovana sredstva agrarnog budžeta Republike Srbije, a rezultati ispitivanja biće korišćeni za pravilnu primenu mineralnih i organskih đubriva.\nU cilju zaštite poljoprivrednog zemljišta od erozije, urađena je i posebna Odluka o zaštiti, kojom su propisane protiverozne mere - naglasio je Mladenović.\nUvojen je i Predlog odluke o usvajanju Plana generalne regulacije u naselju Donji Asambair 2 i Predlog odluke o pokretanju postupka pribavljanja nepokretnosti u javnu svojinu grada Vranja neposrednom pogodbom.\nVećinom glasova prihvaćen je i Predlog odluke o utvrđivanju urbanističkih zona obaveznog investicionog održavanja i unapređenja svojstava zgrade i zona obaveznog održavanja spoljnog izgleda zgrade, kao i Predlog odluke o bespovratnom sufinansiranju aktivnosti na investicionom održavanju i unapređenju svojstava zgrada, postupku dodele sredstava, procentu učešća i uslovima pod kojim grad Vranje učestvuje u finansiranju aktivnosti održavanja.\nOdbornici su usvojili Predloge rešenja o otuđenju uz naknadu u novcu javnog građevinskog zemljišta u svojini grada Vranja, sa pojedinih katastarskih parcela, radi ispravke granica susedne katastarske parcele, a prihvaćen je i zaključak Gradskog veća , u vezi zahteva JP Vodovod za rešavanje problema priključenja na gradsku vodovodnu mrežu stambenog bjekta u Ulici Petra Lekovića bb-neselje ,,Čerenac“.\nTakođe, odbornici su na sednici razrešili dužnosti Danijelu Stojmenović Trajković, direktorku Regionalnog centra za talente i za vršioca dužnosti imenovali Jasminu Veljković, profesorku razredne nastave.


Isplata ratnih dnevnica učesnicima rata 1999. - East Side portal\nIz udruženja ratnih vojnih invalida Srbije svih ratova – „URVIS“ obaveštavaju sve učesnike rata 1999. godine kojima nisu isplaćene nadoknade da to mogu učiniti putem udruženja.\nFoto: Zvanični logo udruženja / www.urvis.org.rs/\n„Svi oni koji još nisu dobili novac, a koji su tužili državu pre par godina, mogu nam se obratiti. U pitanju su dve tužbe jedna za diskriminaciju koja se isplaćuje lienarno u visini od 80.000 dinara i kada prođe 3 meseca, i kada se ta tužba naplati, automatski ide druga, za naknadu materijalne i nematerijalne štete, koja se kreće od 200.000 do 210.000 dinara, u zavisnosti koliko ko ima upisanih dana u vojnoj knjižici“, poručuju iz udruženja URVIS.\n„Država pristaje na vansudsko poravnanje veoma brzo. Izaćićemo u susret svima koji nisu dobrog materijalnog stanja, preko udruženja mogu da podnesu tužbe, jer jedna tužba košta 1900 dinara“, naglašavaju u udruženju.\nSvi učesnici rata sa teritorije opštine Negotin koji nisu naplatili svoja dugovanja mogu se javiti udruženju „URVIS“ na broj 061/6506090.\ndruštvo\tratni invalidi\turvis


KAPA : Članak : 16. - 22. januar 2012\n16. - 22. januar 2012\nObjavljen: 16. januar, 2012. | Autor: Aleksandra Ralić\nOva sedmica vibriraće dvojakim vibracijama: pozitivne će odašiljati Venera svojim tranzitom kroz znak Riba, a izazovne Sunce iz Jarca koje će tranzitirati moćne zvezde, promeniti znak i napraviti čak tri aspekta.\nSedmicu otpočinjemo u pozitivnom duhu sekstila Venere i Jupitera kojim smo završili prethodnu sedmicu, a koji će obojiti prve dane ove budući da do četvrtka nema planetarnih aspekata. Sa egzaltiranom Venerom u pozitivnoj recepciji sa Jupiterom, i ove sedmice biće naglasak na prepuštanju uživanjima bilo da su u pitanju vrlo konkretna zadovoljstva u hrani, piću, telesna, ili kupovini, putovanjima, bilo da će energija biti usmerena na zadovoljenje potreba duše i duha kroz kreativnost ili uživanje u umetničkom stvaralaštvu ma koji vid da je u pitanju.\nIdeal savršene ljubavi nadvijaće se nad nama sve vreme Venerinog boravka u Ribama, a ove sedmice to savršenstvo može dobiti i konkretan izraz u liku Plutona u Jarcu sa kojim će Venera formirati sekstil u petak po osmim stepenovima, pa evo vrlo škorpionske ljubavi, izvesno vrlo, vrlo karmičke. Kako je u pitanju znak Jarca, a Venera ujedno dispozitor Saturna sa 29º, dok se Mars sprema da se „vrati“ – to svakako možemo očekivati veliki broj izuzetno strastvenih susreta bivših ljubavnika koji neće odoleti želji koja će ponovo roditi, jer će Venera istovremeno biti i u konjunkciji sa zvezdom Skat iz sazvežđa Vodolije čiji je simbolični naziv upravo „Želja“, a koja tradicionalno donosi dobru sreću i trajno zadovoljstvo. Ovo je istovremeno i slika Persefone i Hada, na šta posebno upućuje i pozicija Venere prvog dana sedmice (2º Riba) koji se vezuje upravo za Persefonu, a kako je i Kiron na istom stepenu, to imamo i mogućnost određene povrede, ili susreta sa osobom koja nas je nekada povredila, a kojoj će biti pružena šansa da nam bol ublaži ili neutrališe.\nKako je Venerin dispozitor Jupiter u Biku, pri čemu Venera sekstilom sa Plutonom prenosi uticaj Jupitera sa kojim je takođe već formirala sekstil, to će ova sedmica biti značajna i na finansijskom planu, pa je za očekivati finansijsku dobit od rariteta, antikviteta, svega starog i napuštenog, zakopanog, otpisanog. No, kako se Skat vezuje i za velika, tajna znanja, to ove sedmice možemo očekivati i određenu konkretizaciju kada su takva znanja u pitanju, ili, pak, veliki novac od patenata, određenih otkrića i slično.\nNo, da YIN ne postoji bez YANG, niti belo bez crnog, govori kvadrat Sunca iz Jarca sa Saturnom iz Vage koji se odvija u četvrtak, pa ćemo s druge strane biti svedoci i napete situacije na nivou određenih vladajućih slojeva, autoriteta, moćnih, gde neko mora biti žrtva ma kako da poseban i sposoban bio, a to će u ovom slučaju biti Sunce budući da pozicijom u Jarcu Saturnu daje snagu, a Saturn u Vagi njemu oduzima. Ovo potvrđuje i pozicija Sunce prvog dana sedmice na 25º Jarca gde se nalazi zvezda Terebelum iz sazvežđa Strelca koja „iako mala nosi veliki potencijal za uspeh i postojanje vodećom figurom, daje laku sposobnost upravljanja ljudima od moći, ali u lošoj postavci ukazuje na opasnost od istih autoriteta protiv kojih se ne može ništa. Sedmicu otpočinjemo i Mesecom na samom stepenu pada Sunca, pa je za očekivati da ovih sedam dana obeleži neki vid žrtvovanja važnih osoba, koji mogu promeniti bitno okolnosti bilo na ličnom bilo na opštem nivou.\nPrelaskom Sunca u znak Vodolije u četvrtak počinje jednomesečni period daleko veće otvorenosti, nesputanosti, kreativnosti, potrebe za udruživanjem i humanim aktivnostima, kao i inicijative jer je dispozitor Uran u Ovnu, pa je za očekivati da više budemo usmereni na otpočinjanje novih projekata, kao i da imamo više energije nego tokom boravka u Jarcu. Ovo potvrđuje i prvi aspekt Sunca iz Vodolije – sekstil sa Uranom u Ovnu, pa će ovih tridesetak dana sigurno biti veoma dinamični, puni obrta, dobitaka, ali i gubitaka i velikih očekvainja, jer skoro istovremeno sa Uranom, Sunce pravi i kvadrat sa Jupiterom iz Bika, pa treba biti svakako vrlo obazriv sa novcem, vrednostima pokrenim i nepokretnim tokom ovog perioda.\nNa brzinu, akciju i „uzdizanje“ krajem sedmice ukazuje i pozicija Sunca na zvezdi Altair iz Orla koja je poznata i kao „Onaj koji se uspinje“, „Kralj ptica“, „Zvezda moćnih vrlina“, pa kako je Sunce u sekstilu sa Uranom to možemo očekivati nagli, neočekivani uspeh neke osobe, posebno u oblasti vojske, avijacije, tehnike. No, Uran je na Deneb Kaitosu, a Altair je poznata i kao zvezda „ranjenih“ i opisuje i mučenje budući da predstavla Orla koji je jeo jetru Prometeju, pa nakon žrtvovanja Prometeja (nekoga ko je hteo da pomogne ljudima), na vlast može doći nekog ko bi mogao dovesti i do „mučenja“ širih razmera, budući da ne smemo zaboraviti mundani T-kvadrat Urana i Plutona.\nAtmosfera na Nebu „proziva“ one sa srodnom natalnom energijom, pa će tokom ove sedmice biti prozvani oni koji imaju povezanu Veneru sa Plutonom, Jupiterom, kao i Ribama i Škorpionom. Posebno će biti prozvani oni sa Suncem u aspektu sa Saturnom, primarno lošem, dok će, krajem sedmice, izuzetno biti aktivni oni sa Suncem u aspektu sa Uranom ili u Vodoliji, kao i oni sa Suncem u aspektu sa Jupiterom.


RTS :: Jokić i Denver lako sa Sparsima, Marjanović i Filadelfija prošli dalje\nKošarka Jokić i Denver lako sa Sparsima, Marjanović i Filadelfija prošli dalje\nsreda, 24. apr 2019, 06:38 -> 15:02\nJokić i Denver lako sa Sparsima, Marjanović i Filadelfija prošli dalje\nSrpski centri Nikola Jokić i Boban Marjanović dobro su igrali u mečevima u kojima su njihove ekipe pobedile Sparse, odnosno Netse. Jokić je postigao 16 poena i imao 11 skokova u pobedi Denvera nad San Antonijom od 108:90 za 3:2 u seriji, dok je Marjanović imao učinak od sedam poena i isto toliko skokova u pobedi Filadelfije nad Bruklinom sa 122:100, kojom su Seventisiksersi izborili plasman u narednu fazu takmičenja.\nDenver je u petoj utakmici odigrao najbolju partiju protiv San Antonija u ovoj seriji. U prošlom meču su vratili "brejk" ekipi iz Teksasa, koji su sada potvrdili i poveli sa 3:2 u prvoj rundi plej-ofa NBA lige na Zapadu.\nNagetsi su u petoj utakmici bili veoma dominantni pred svojom publikom, vodili od prvog do poslednjeg minuta meča i na kraju zasluženo i ubedljivo pobedili sa 108:90.\nNikola Jokić je na parketu proveo 32 minuta i postigao 16 poena, imao 11 skokova i osam asistencija. Jokić je bio nadomak tripl-dabl učinka, ali zbog ubedljive prednosti nije igrao u završnici meča.\nDenver su, uz Jokića, do pobede vodili Mari sa 23 i Barton sa 17 poena, dok su se u redovima Sparsa istakli Derozan i Oldridž sa po 17 poena.\nNagetsi vode sa 3:2 u seriji prve runde Zapadne konferencije, a priliku za prolaz u narednu fazu imaju u petak na gostovanju u "Ej-Ti-En-Ti centru" u Teksasu.\nFiladelfija je nakon pete utakmice izborila plasman u polufinale konferencije pobedom nad Bruklinom od 122:100. Protivnik u polufinalu Istoka biće im ekipa Toronta, koja je posle pet utakmica izbacila Orlando.\nSeventisiksersi su od samog starta nagovestili ubedljivu pobedu, pošto su meč započeli serijom od 14:0. Već sredinom druge četvrtine, prednost je iznosila 20 poena, a Bruklin nije uspeo da se koliko-toliko vrati u meč u drugom poluvremenu.\nBoban Marjanović je postigao sedam poena i imao isto toliko skokova, za nešto više od 13 minuta provedenih na parketu. Marjanović je šutirao 60 odsto iz igre, a postigao je i četiri asistencije.\nEmbid je vodio Filu sa 23 poena i 13 skokova, dok je najbolji kod gostiju bio Holis-Džeferson sa 21 poenom.\nKokoškov napustio NBA i Kingse, uskoro u Istanbulu\nDrama Hjustona i Dalasa, pobede Milvokija i San Antonija\nDramatičan restart NBA, tesne pobede Lejkersa i Jute


IZIT: Aranžman sa MMF mogao bi biti početkom 2013. | SEEbiz.eu\nIZIT: Aranžman sa MMF mogao bi biti početkom 2013.\nObjavljeno: 10.09.2012 / 13:02\nBEOGRAD - Stend baj aranžman sa Međunarodnim monetarnim fondom (MMF) Srbija bi mogla sa sklopi početkom 2013. godine, izjavio je danas saradnik Instituta za tržišna istraživanja (IZIT) Saša Đogović.\nDa bi do tog aranžmana došlo, Vlada Srbije će kroz budžet za 2013. morati da pokaže svoju ozbiljnost u sređivanju javnih finansija, rekao je Đogović na konferenciji za novinare.\nPrema njegovim rečima, budžet za sledeću godinu biće kontrolni ispit za novu Vladu Srbije, dok je rebalans budžeta, takav kakav je, iznuđen, jer se za 40 dana ne može mnogo uraditi.\nOno što se eventualno može uraditi je smanjivanje troškova mnogobrojnih agencija,\nsmanjivanje parafisklanih nameta, povećanje stope PDV-a, rekao je Đogović i ocenio da je dobro što je nova vlada krenula i sa rashodne a ne samo sa prihodne strane.\nOn smatra da će biti neophodno da Vlada Srbije stvori program za restrukturiranje celokupnog javnog sektora, a to podrazumeva i program za otpuštanje viška zaposlenih u javnom sektoru, kao i smanjenje subvencija kako bi se ta količina novca uputila u strateški važne grane.\n"Ovo što se radi rebalansom budžeta to je andol efekat, spuštate temperaturnu groznicu, malo je hladite ali niste izlečili boljku od koje boluje ova zemlja, a to je metastaziranje celokupnog javnog sektora u svim oblastima i na svim nivoima. Neophodno je da se napravi rez u toj metastazi kako bi se očuvalo zdravo tkivo", ocenio je Đogović.\nTagovi: IZIT, MMF, Međunarodni monetarni fond, Institut za tržišna istraživanja, Saša Đogović